KUALA LUMPUR, 31 Mac- Bursa Malaysia mengakhiri dagangan minggu ini secara kurang memberangsangkan selepas tidak berupaya mengekalkan momentum peningkatan awal ketika pelabur mengambil untung masing-masing susulan kenaikan baru-baru ini.Pada 5.00 petang, indeks FTSE Bursa Malaysia KLCI (FBM KLCI) susut 2.02 mata kepada 1,422.59 daripada 1,424.61 pada akhir dagangan semalam.Indeks penanda aras itu yang dibuka menokok 0.18 mata pada 1,424.79, berlegar sehingga paras terendah harian 1,421.36 dan paras tertinggi harian 1,429.48.Sentimen pasaran kekal positif dengan kaunter untung mengatasi rugi iaitu 439 berbanding 407 manakala 427 kaunter tidak berubah, 1,003 tidak diniagakan dan 73 yang lain digantung dagangannya.Jumlah dagangan berkurangan kepada 3.27 bilion unit bernilai RM1.76 bilion berbanding 3.31 bilion unit bernilai RM1.63 bilion, semalam.Naib Presiden Penyelidikan Ekuiti Rakuten Trade Sdn Bhd Thong Pak Leng berkata pasaran ditutup lebih rendah biarpun indeks serantau utama kebanyakannya lebih tinggi, mengambil petunjuk positif daripada pasaran Wall Street dan Eropah.Seorang penganalisis pula berkata kalangan pelabur menunggu data teras perbelanjaan penggunaan peribadi Amerika Syarikat (AS) pada lewat hari ini yang merupakan pengukur inflasi pilihan Rizab Persekutuan AS.

(Indeks utama Bursa Malaysia susut 2.02 mata susulan aktiviti ambil untung)

Di peringkat tempatan, saham wajaran tinggi PPB Group mendahului senarai kaunter yang susut selepas rugi 56 sen kepada RM16.56 diikuti oleh Maybank dan Petronas Chemicals yang turun enam sen masing-masing kepada RM8.57 dan RM7.07 manakala CIMB susut empat sen kepada RM5.31 dan Press Metal berkurangan lima sen kepada RM4.87.CelcomDigi sebaliknya naik empat sen kepada RM4.34 dan Public Bank menokok dua sen kepada RM4.00, sekali gus membantu mengatasi kerugian dalam indeks utama.Saham aktif menyaksikan MMAG, BSL Corporation MMAG dan Fitters masing-masing kekal pada dua sen, 1.5 sen dan lapan sen manakala MyEG naik 3.5 sen kepada 76.5 sen.Di papan indeks pula Indeks FBM Emas turun 4.78 mata kepada 10,419.63; Indeks FBMT 100 susut 5.25 mata kepada 10,114.03 dan Indeks FBM Emas Shariah menguncup 6.36 mata kepada 10,716.43.Indeks FBM 70 meraih 30.74 mata kepada 13,512.38 dan Indeks FBM ACE 23.47 mata lebih tinggi pada 5,226.80.Bagi sektor, Indeks Perkhidmatan Kewangan turun 58.04 mata kepada 15,708.70; Indeks Produk dan Perkhidmatan Perindustrian susut 0.56 mata pada 171.08 manakala Indeks Perladangan menambah 10.80 mata kepada 6,741.28 dan Indeks Tenaga naik 4.54 mata kepada 836.81.Jumlah dagangan di Pasaran Utama merosot kepada 1.94 bilion saham bernilai RM1.46 bilion berbanding 2.43 bilion saham bernilai RM1.32 bilion pada Khamis.Waran sebaliknya meningkat kepada 417.71 juta unit bernilai RM77.22 juta daripada 280.26 juta unit bernilai RM53.65 juta.Di Pasaran ACE, jumlah dagangan meningkat kepada sejumlah 909.05 juta saham bernilai RM223.97 juta daripada 604.14 juta saham bernilai RM258.84 juta, semalam.Selain itu, kaunter produk dan perkhidmatan pengguna menyumbang sebanyak 344.88 juta saham yang didagangkan di Pasaran Utama manakala produk dan perkhidmatan perindustrian (622.18 juta); pembinaan (105.81 juta); teknologi (338.12 juta); SPAC (sifar); perkhidmatan kewangan (67.56 juta); hartanah (102.37 juta); perladangan (21.46 juta); REIT (6.50 juta), dana tertutup (31,100); tenaga (123.16 juta); penjagaan kesihatan (71.16 juta); telekomunikasi dan media (48.50 juta); pengangkutan dan logistik (44.02 juta) serta utiliti (46.82 juta). -BERNAMA


Ringgit dijangka terus pulih, cecah 4.35 pada suku kedua 2023

KUALA LUMPUR, 31 Mac - Kalangan ahli ekonomi mengunjurkan prospek lebih baik bagi ringgit dalam suku kedua 2023 di tengah-tengah jangkaan ekonomi negara yang berdaya tahan.Kenanga Investment Bank Bhd menerusi nota Pandangan Ekonomi hari ini menyifatkan momentum pertumbuhan ekonomi yang berterusan akan turut menyokong keyakinan pelabur dan menarik aliran modal asing.Sehubungan itu, bank pelaburan tersebut tidak melihat sebarang risiko daripada pilhan raya negeri yang bakal diadakan tidak lama lagi.“Kelemahan dolar Amerika Syarikat (AS) akibat jangkaan pasaran terhadap kecenderungan Rizab Persekutuan AS (Fed) menaikkan kadar faedah, persekitaran politik Malaysia yang lebih stabil dan prospek ekonomi lebih berdaya tahan, berkemungkinan besar dapat membantu ringgit diniagakan lebih mengukuh di bawah paras 4.40 menjelang akhir suku kedua,” katanya.Susulan itu, ia masih mengekalkan unjuran suku kedua dan akhir 2023 dengan ringgit masing-masing pada 4.35 dan 4.11 berbanding dolar AS.Bank pelaburan itu bagaimanapun mengingatkan bahawa ketegangan kian ketara antara Amerika Syarikat (AS) dan China serta konflik Rusia-Ukraine yang berterusan, menjadi antara risiko yang boleh memberi tekanan kepada ringgit.“Selain itu, kemelut perbankan di AS dan Eropah setakat ini tiada peningkatan bagi mengelak risiko secara ketara, sebagaimana dipaparkan menerusi Indeks Volataliti Opsyen Bursa Lembaga Chicago.“Di sebalik kebimbangan mengenai potensi risiko, beberapa pelabur masih memilih untuk melabur dalam aset berisiko, khususnya di negara sedang pesat membangun. Ini mungkin disebabkan oleh pertumbuhan jangka panjang yang berpotensi dan mengatasi risiko jangka pendek," katanya.Kenangan Investment Bank berkata adalah penting untuk menyedari bahawa keadaan kekal dinamik dengan krisis perbankan serantau di AS dan negara maju itu juga berdepan satu lagi pusingan kemelut kewangan.Sementara itu, Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid memberitahu Bernama bahawa kenaikan kadar di peringkat domestik akan membantu pengukuhan ringgit dalam suku kedua.Beliau juga optimis dengan jangkaan ringgit mencecah paras 4.35 berbanding dolar AS, dapat dicapai menjelang akhir suku tersebut.Kali terakhir ringgit mencecah paras itu adalah pada Februari lepas dan seterusnya pada 4.52 yang juga paras paling lemah setakat tahun ini.

Menurutnya, pada masa ini, pihak Fed lebih berpendirian terkawal dari segi mengetatkan kitaran monetari.Mohd Afzanizam juga menjangkakan Fed mungkin melaksanakan kenaikan sebanyak 25 mata asas lagi pada Mei yang menjadikan Kadar Dana Fed (FFR) kepada 5.25 peratus.Berikutan itu, beliau menyifatkan data-data yang bakal diumumkan sebagai penting dalam membentuk pendirian Jawatankuasa Pasaran Terbuka Persekutuan (FOMC) di masa depan.“Kami percaya bahawa ekonomi AS akan mula menyederhana pada suku kedua susulan impak kenaikan kadar faedah sebelum ini berjumlah 475 mata asas sejak awal tahun lepas dan akan mula memberi kesan kepada ekonomi.“Apabila kos pinjaman tinggi, perniagaan berkemungkinan lebih berhati-hati dalam membuat sebarang keputusan berkaitan perbelanjaan modal. Ini berikutan kekangan kadar faedah atau di peringkat dalaman yang menjadi mekanisme lazim bagi pelaksanaan pematuhan atau usaha wajar yang mungkin diperketat.“Pada masa sama, isi rumah juga tidak berminat jika kadar faedah terlalu tinggi dan mengelak daripada membeli barangan berharga mahal. Dinamik sedemikian akan memberi kesan kepada sektor-sektor tertentu seperti hartanah, bank, prosfesional dan bahan binaan,” katanya - BERNAMA


Niaga hadapan FBM KLCI tinggi pada tengah hari

KUALA LUMPUR, 31 Mac- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives didagangkan tinggi setakat tengah hari pada Jumaat.Semasa rehat tengah hari, Mac 2023 dan April 2023 masing-masing meningkat 2.5 mata kepada 1,427.5 dan 1,429.5.Jun 2023 menambah 1.5 mata kepada 1,430.0 dan September 2023 menokok 2.0 mata kepada 1,420.5.Jumlah dagangan sebanyak 5,068 lot manakala kepentingan terbuka pada 38,606 kontrak.Sementara itu, FBM KLCI yang menjadi penanda aras pasaran meningkat 0.76 mata kepada 1,425.37 daripada penutupan semalam pada 1,424.61.- BERNAMA


BNM, MAS lancar pautan pembayaran kod QR rentas sempadan

KUALA LUMPUR, 31 Mac - Bank Negara Malaysia (BNM) dan Penguasa Monetari Singapura (MAS) melancarkan pautan pembayaran kod QR rentas sempadan antara Malaysia dan Singapura.Rangkaian pembayaran itu akan membolehkan pelanggan institusi kewangan yang mengambil bahagian membuat pembayaran runcit dengan mengimbas kod QR DuitNow dan NETS QR.Bank pusat itu berkata, pautan pembayaran kod QR DuitNow-NETS merupakan pencapaian penting dalam kerjasama berterusan antara Malaysia dan Singapura untuk meningkatkan ketersambungan pembayaran rentas sempadan.

Gabenor BNM, Tan Sri Nor Shamsiah Mohd Yunus berkata pautan pembayaran kod QR rentas sempadan adalah langkah ke hadapan yang penting dalam merealisasikan visi rangkaian sistem pembayaran runcit Asean yang pantas, cekap dan saling berhubung kait."Hubungan QR antara Malaysia dan Singapura akan memberi manfaat kepada berjuta-juta penumpang merentasi Tambak dalam urusan perniagaan dan percutian."Ini juga akan menjadi rangsangan kepada perniagaan runcit di kedua-dua negara. Kami akan terus bekerjasama rapat dengan rakan kongsi kami untuk mempercepatkan agenda pendigitalan kami ke arah peningkatan penyepaduan ekonomi dan kewangan serantau," katanya menerusi kenyataan.Tambah BNM, inisiatif itu adalah bukti komitmen kedua-dua negara untuk menambah baik kos, kelajuan, akses dan ketelusan pembayaran rentas sempadan, sejajar dengan Inisiatif Ketersambungan Pembayaran Asean dan Pelan Hala Tuju G20 untuk Meningkatkan Pembayaran Rentas Sempadan.Perkhidmatan ini diwujudkan melalui kerjasama kukuh pelbagai pemain industri dari kedua-dua negara, termasuk Payments Network Malaysia Sdn Bhd (PayNet), Network for Electronic Transfers (Singapore) Pte Ltd (NETS), Persatuan Bank-Bank di Singapura dan syarikat kewangan yang mengambil bahagian dari kedua-dua negara.Dalam fasa seterusnya, BNM dan MAS merancang untuk mengembangkan pautan pembayaran bagi membolehkan pemindahan dana akaun ke akaun merentas sempadan dan kiriman wang yang akan membolehkan pengguna membuat pemindahan dana masa nyata antara Malaysia dan Singapura dengan mudah menggunakan telefon bimbit penerima melalui DuitNow dan PayNow.


Bursa Malaysia tinggi, seiring prestasi positif Wall Street

KUALA LUMPUR, 31 Mac- Bursa Malaysia dibuka tinggi pada Jumaat sejajar dengan prestasi positif Wall Street dalam tempoh semalaman.Pada 9.09 pagi, FTSE Bursa Malaysia KLCI (FBM KLCI) meningkat 2.76 mata kepada 1,427.37 daripada 1,424.61 ketika ditutup pada Khamis.Indeks utama pasaran itu dibuka 0.18 mata lebih tinggi kepada 1,424.79.Lingkungan pasaran adalah positif apabila kaunter untung mengatasi kaunter rugi sebanyak 201 berbanding 87, manakala 214 kaunter tidak berubah, 1,774 kaunter tidak diniagakan dan 73 yang lain digantung.

Menurut Malacca Securities Sdn Bhd, Wall Street bergerak lebih tinggi dengan Dow meningkat 0.4 peratus, didorong oleh kenaikan yang dialami firma teknologi utama sekali gus mengimbangi kenyataan cenderung kepada kadar faedah tinggi daripada pegawai Rizab Persekutuan AS (Fed) berikutan pengetatan dasar monetari seterusnya.Justeru, bursa tempatan dijangka mencatatkan peningkatan seterusnya, disokong oleh lawatan Perdana Menteri Datuk Seri Anwar Ibrahim ke China, yang mungkin menyaksikan pelaburan lebih lanjut  muncul.Firma pembrokeran itu juga menjangkakan aktiviti memperelok akaun akhir sukuan, dengan pelabur menumpukan perbankan, hartanah serta saham wajaran tinggi minyak dan gas.Dalam kalangan saham wajaran tinggi Bursa Malaysia, CelcomDigi naik empat sen kepada RM4.34; Tenaga Nasional menambah enam sen kepada RM9.24; MR DIY dan Sime Darby masing-masing meningkat dua sen kepada RM1.55 dan RM2.18 manakala Axiata dan Maxis masing-masing menokok tiga sen kepada RM3.04 dan RM4.13.Bagi saham aktif, MyEG naik tiga sen kepada 76 sen, Pesona Metro menambah 2.5 sen kepada 28 sen, Saudee turun setengah sen kepada 3.5 sen, dan Meta Bright menokok satu sen kepada 12 sen.Di papan indeks, Indeks FBM Emas meningkat 22.46 mata kepada 10,446.87; Indeks FBMT 100 menambah 22.57 mata kepada 10,141.85; dan Indeks FBM Emas Syariah naik 28.95 mata kepada 10,751.74.Indeks FBM 70 menokok 42.37 mata kepada 13,524.01 dan Indeks FBM ACEmeningkat 10.52 mata lebih baik pada 5,213.85.Mengikut sektor, Indeks Perkhidmatan Kewangan susut 18.43 mata kepada 15,748.31; Indeks Produk dan Perkhidmatan Perindustrian turun 0.05 mata kepada 171.59; Indeks Perladangan menambah 3.42 mata kepada 6,733.90 dan Indeks Tenaga naik 4.64 mata kepada 836.91.- BERNAMA


Kadar jangka pendek diunjur kekal kukuh, disokong operasi BNM

KUALA LUMPUR, 31 Mac - Kadar jangka pendek diunjurkan kekal kukuh pada Jumaat dengan operasi Bank Negara Malaysia (BNM) akan menyerap lebihan mudah tunai daripada sistem kewangan.Mudah tunai dianggarkan berjumlah RM45.95 bilion dalam sistem konvensional dan RM37.46 bilion dalam dana Islam.Hari ini, bank pusat akan menawarkan dua tender pasaran wang konvensional bernilai RM500 juta masing-masing bagi tujuh dan 14 hari.BNM juga akan melaksanakan dua tender repo berbalik, yang terdiri daripada tender RM2.57 bilion untuk 28 hari dan tender RM1.4 bilion bagi 61 hari.

Bank pusat turut menawarkan tiga tender Qard, terdiri daripada dua tender RM1 bilion untuk tujuh hari dan 21 hari, serta tender RM200 juta bagi 14 hari.BNM juga mengumumkan ketersediaan kemudahan repo berbalik, perjanjian jual dan beli semula serta Komoditi Murabahah Bercagar untuk tempoh satu hingga tiga bulan.Pada pukul 4 petang, BNM akan menjalankan tender semalaman konvensional bagi sehingga RM47.9 bilion dan tender semalaman Murabahah RM34.3 bilion. -BERNAMA


Niaga hadapan msm ditutup tinggi

KUALA LUMPUR, 30 Mac- Kontrak niaga hadapan minyak sawit mentah (MSM) di Bursa Malaysia Derivatives terus ditutup tinggi hari ini berikutan eksport yang lebih kukuh serta pemulihan harga minyak mentah. Peniaga minyak sawit David Ng berkata pasaran juga menantikan previu pasaran mengenai prestasi minyak sawit Malaysia pada Mac oleh Persatuan Minyak Sawit Malaysia (MPOA) dan UOB Kay Hian pada minggu depan. “Oleh itu, kami mengesan paras sokongan pada RM3,500 setan metrik dan paras ketahanan pada RM3,950 setan metrik,” katanya kepada Bernama. Pada penutup dagangan, kontrak April 2023 naik RM82 kepada RM4,112 setan metrik, Mei 2023 menambah RM78 kepada RM3,935 setan metrik dan Jun 2023 menokok RM84 kepada RM3,788 setan metrik.Niaga hadapan Julai 2023 meningkat RM67 kepada RM3,700 setan metrik, Ogos 2023 bertambah RM60 kepada RM3,649 setan metrik dan September 2023 naik RM51 kepada RM3,625 setan metrik.Jumlah dagangan meningkat kepada 58,441 lot daripada 48,311 lot pada Rabu manakala kepentingan terbuka melonjak kepada 247,756 kontrak daripada 237,453 kontrak.Harga MSM fizikal bagi April Selatan naik RM100 kepada RM4,250 setan metrik. -BERNAMA


Tanco peroleh kontrak ECRL bernilai RM43.37 juta

KUALA LUMPUR, 31 Mac- Anak syarikat tidak langsung Tanco Holdings Bhd, Tanco Builders Sdn Bhd, memperoleh kontrak untuk membina dan menyiapkan kerja-kerja subgred berkaitan projek Laluan Rel Pantai Timur bernilai RM43.37 juta daripada China Communications Construction (ECRL) Sdn Bhd.Dalam makluman kepada Bursa Malaysia hari ini, kumpulan tersebut berkata kontrak itu akan membolehkan kumpulan mengembangkan dan mengukuhkan segmen pembinaannya.Menurut syarikat berkenaan, kontrak tersebut, bersama-sama dengan subkontrak berkaitan kerja yang terlibat, dijangka memberi sumbangan positif kepada pendapatan masa depan kumpulan. -BERNAMA

(Rasuk jejambat (beam launching) Projek Laluan Rel Pantai Timur (ECRL) dipasang di jambatan di Kampung Mak Lipah, Bachok/FOTO FAIL BERNAMA)


Niaga hadapan emas ditutup tinggi

KUALA LUMPUR, 30 Mac- Niaga hadapan emas di Bursa Malaysia Derivatives ditutup tinggi hari ini dengan sejumlah 35 lot diniagakan.Kontrak bulan semerta Mac 2023 berada pada US$1,967.00 setiap troy auns (US$1=RM4.4185).Kontrak bagi April 2023, Mei 2023, Jun 2023, Ogos 2023 dan Oktober 2023 semuanya ditutup pada US$1,973.40 setiap troy auns.Harga emas fizikal berada pada US$1,965.00 setiap troy auns seperti yang diterbitkan oleh London Bullion Market Association pada 29 Mac, 2023. -BERNAMA


Bank Rakyat umum dividen 15%

KUALA LUMPUR, 30 Mac- Bank Rakyat mengumumkan pembayaran dividen sebanyak 15% bagi tahun kewangan berakhir 31 Disember 2022 dengan jumlah pembayaran sebanyak RM426.77 juta Menteri Pembangunan Usahawan dan Koperasi, Datuk Ewon Benedick berkata bayaran dividen bermula hari ini kepada 799,511 anggota yang layak."Bank Rakyat masih mengekalkan prestasi kadar dividen berjumlah dua digit untuk tempoh lebih 30 tahun. Syabas dan tahniah atas pencapaian dan prestasi cemerlang yang ditunjukkan oleh Bank Rakyat setelah hampir lebih tiga dekad," kata Ewon dalam majlis pengumuman dividen Bank Rakyat dan prestasi kewangan Kumpulan Bank Rakyat bagi tahun kewangan berakhir 31 Disember 2022,di Menara Bank Rakyat di sini. Dalam majlis sama Bank Rakyat turut mengumumkan prestasi kewangannya dengan merekodkan keuntungan sebelum cukai dan zakat sebanyak RM1.70 bilion berbanding RM1.63 bilion pada tahun sebelumnya.Bagi menyemarakkan bulan Ramadan, bank berkenaan turut melancarkan Kempen Fitrah dengan menawarkan pelbagai promosi dan hadiah yang boleh dinikmati pelanggannya dan orang ramai.

(Datuk Ewon pada majlis pengumuman dividen Bank Rakyat dan prestasi kewangan Kumpulan Bank Rakyat bagi tahun kewangan berakhir 31 Disember 2022)


Ringgit ditutup rendah berbanding Dolar AS, kurangnya pemangkin

KUALA LUMPUR, 30 Mac- Ringgit ditutup rendah berbanding dolar AS berikutan kekurangan pemangkin baharu walaupun Indeks Dolar AS (DXY) bergerak ke bawah sebanyak 0.2 peratus, kata seorang penganalisis.Pada 6 petang, mata wang tempatan jatuh kepada 4.4185/4225 berbanding dolar AS daripada kadar 4.4155/4210 pada penutup Rabu.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata berdasarkan prestasi pasaran ekuiti, kelihatan mod risiko masih dapat disaksikan walaupun kebimbangan semakin berkurangan terhadap sektor perbankan Amerika Syarikat.“Ringgit kini bergerak sedikit di atas paras sokongan RM4.4099, dan tidak lagi berada dalam kedudukan terlebih jual, membayangkan ia memerlukan pemangkin yang lebih kukuh untuk terus meningkat,” katanya kepada Bernama.

Sementara itu, ringgit juga diniagakan rendah berbanding sekumpulan mata wang utama.Mata wang tempatan turun sedikit berbanding pound Britain kepada 5.4533/4582 daripada 5.4531/4599 ketika ditutup pada Rabu, susut berbanding euro kepada 4.7985/8028 daripada 4.7943/8003, tetapi meningkat berbanding yen Jepun kepada 3.3282/3315 daripada 3.3524/3569 semalam.Pada masa yang sama, ringgit juga diniagakan lebih rendah berbanding sekumpulan mata wang Asean.Ia jatuh berbanding dolar Singapura kepada 3.3244/3279 berbanding 3.3219/3263 semalam, turun sedikit berbanding peso Filipina pada 8.12/8.13 daripada 8.11/8.12 dan susut berbanding rupiah Indonesia kepada 293.60/294.00 daripada 293.20/293.70 semalam.Bagaimanapun, ia meningkat berbanding baht Thailand kepada 12.8970/9147 daripada 12.9267/9485.- BERNAMA


Sapura Energy rugi bersih RM3.2 bilion

KUALA LUMPUR,30 Mac- Sapura Energy Berhad merekodkan kerugian bersih 3.20 bilion ringgit untuk tahun kewangan berakhir 31 Januari 2023, menguncup berbanding kerugian RM 9.05 bilion dicatat tahun sebelumnya.Hasil meningkat 11 peratus kepada RM4.5 bilion disokong segmen penggerudian, operasi dan selenggara susulan hari penggunaan pelantar lebih panjang dan jumlah tuntutan diluluskan lebih tinggi.

(Ketua Pegawai Eksekutif Kumpulan, Datuk Mohd Anuar Taib)

Menerusi kenyataan, Ketua Pegawai Eksekutif Kumpulan, Datuk Mohd Anuar Taib berkata prestasi tahun kewangan 2023 itu bukti kemajuan ditunjukkan dalam usaha kestabilan operasi. Usaha bakal diteruskan untuk mengembalikan akses kredit untuk syarikat kekal kompetitif dengan matlamat mengurangkan hutang dan mengukuhkan kemampuan kewangan. Antara cabaran dihadapi pada tahun kewangan termasuk kekurangan modal dan ketiadaan jaminan bank berikutan penggantungan fasiliti modal kerja syarikat Oktober 2021.Penggantungan tersebut juga menyebabkan kehilangan peluang tender dengan nilai RM4.4 bilion. 70 peratus daripada keuntungan tahun kewangan 2023 melibatkan kontrak antarabangsa dengan 45 projek pelbagai klien. 11 pelantar kini di bawah kontrak termasuk di Malaysia, Thailand, Brunei dan Afrika Barat.


Bursa Malaysia berada dalam wilayah positif, didorong PETCHEM

KUALA LUMPUR, 30 Mac- Bursa Malaysia pulih daripada penurunan untuk ditutup tinggi pada Khamis, didorong terutama oleh Petronas Chemicals.Secara keseluruhan, pembelian semasa harga murah yang sederhana boleh dilihat di semua sektor kecuali penjagaan kesihatan, pengguna, telekomunikasi dan pembinaan.Pada 5 petang, FTSE Bursa Malaysia KLCI (FBM KLCI) meningkat 4.26 mata kepada 1,424.61 daripada 1,420.35 ketika ditutup pada Rabu.Indeks utama itu dibuka 2.54 mata lebih rendah kepada 1,417.81 sebelum bergerak di antara 1,415.10 dengan 1,425.37 sepanjang sesi dagangan.Lingkungan pasaran adalah positif apabila kaunter untung mengatasi kaunter rugi sebanyak 479 berbanding 381, manakala 395 kaunter tidak berubah, 1,036 kaunter tidak diniagakan dan 75 yang lain digantung.Walau bagaimanapun, jumlah dagangan berkurangan kepada 3.31 bilion unit bernilai RM1.63 bilion daripada 3.42 bilion unit bernilai RM1.74 bilion semalam.Naib Presiden Penyelidikan Ekuiti, Rakuten Trade Sdn Bhd, Thong Pak Leng berkata prospek jangka pendek bagi pasaran tempatan adalah positif memandangkan sentimen keseluruhan yang bertambah baik di peringkat rantau dan global.“Di samping itu, kami berpendapat pasaran tempatan akan kekal dalam kedudukan terlebih jual, justeru kami menjangkakan FBM KLCI meningkat kepada lingkungan julat 1,420 hingga 1,435 menjelang hujung minggu ini,” katanya kepada Bernama.

Beliau berkata pada masa sama, indeks serantau utama kebanyakannya mencatatkan aliran lebih tinggi, didorong petunjuk positif daripada Wall Street dalam tempoh semalaman.Selain itu prospek perpecahan konglomerat China, Alibaba, menunjukkan bahawa tindakan keras kawal selia Beijing terhadap syarikat teknologi mungkin berkurangan, sekali gus ia menjadi satu perkembangan yang positif.“Selain itu, pelabur tetap berwaspada mengenai situasi sektor perbankan di negara barat,” katanya.Antara kaunter berwajaran tinggi di Bursa Malaysia, Petronas Chemicals melonjak 22 sen kepada RM7.13, manakala Maybank dan Maxis masing-masing naik tujuh sen kepada RM8.63 dan RM4.10.MISC menokok 10 sen kepada RM7.28 dan CIMB menambah empat sen kepada RM5.35.MR DIY turun 12 sen kepada RM1.53 dan IHH susut satu sen kepada RM5.75.Bagi saham aktif, BSL Corp turun satu sen kepada 1.5 sen, Sapura Energy kurang setengah sen kepada 3.5 sen, Computer Forms susut 1.5 sen kepada 22.5 sen, Vinvest menguncup 2.5 sen kepada 23 sen dan Bintai Kinden turun dua sen kepada empat sen.Di papan indeks, Indeks FBM Emas naik 36.39 mata kepada 10,424.41 dan Indeks FBMT 100 meningkat 35.91 mata kepada 10,119.28; manakala Indeks FBM Emas Syariah menambah 23.71 mata kepada 10,722.79.Indeks FBM 70 naik 71.33 mata kepada 13,481.64 namun Indeks FBM ACE turun 6.63 mata kepada 5,203.33.Mengikut sektor, Indeks Perkhidmatan Kewangan meningkat 77.56 mata kepada 15,766.74; Indeks Produk dan Perkhidmatan Perindustrian menokok 2.87 mata kepada 171.64; Indeks Perladangan naik 49.91 mata kepada 6,730.48 dan Indeks Tenaga menambah 0.02 mata kepada 832.27.Jumlah dagangan Pasaran Utama meningkat kepada 2.43 bilion saham bernilai RM1.32 bilion daripada 2.25 bilion saham bernilai RM1.47 bilion pada Rabu.Jumlah dagangan waran merosot kepada 280.26 juta unit bernilai RM53.65 juta daripada 422.94 juta unit bernilai RM78.79 juta.Jumlah dagangan Pasaran ACE sebanyak 604.14 juta saham bernilai RM258.84 juta berbanding 747 juta saham bernilai RM191.12 juta semalam.Kaunter produk dan perkhidmatan pengguna menyumbang 204.19 juta saham yang didagangkan di Pasaran Utama; produk dan perkhidmatan perindustrian (1.12 bilion); pembinaan (131.59 juta); teknologi (192.64 juta); SPAC (sifar); perkhidmatan kewangan (70.80 juta); hartanah (188.31 juta); perladangan (28.96 juta); REIT (9.86 juta), dana tertutup (20,100); tenaga (269.17 juta); penjagaan kesihatan (90.86 juta); telekomunikasi dan media (47.93 juta); pengangkutan dan logistik (20.35 juta); serta utiliti (53.62 juta).- BERNAMA


Dividen ASB2 5 sen seunit, ASM 4.5 sen

KUALA LUMPUR, 30 Mac- Amanah Saham Bumiputera 2 (ASB2) mengisytiharkan agihan dividen 5.00 sen seunit, dengan agihan keseluruhan berjumlah RM0.62 bilion kepada 513,244 pemegang unit. Amanah Saham Malaysia (ASM) turut mengisytiharkan pembayaran pendapatan 4.50 sen seunit dengan RM1.02 bilion keseluruhan memanfaatkan 575,251 pemegang unit.

PNB menerusi kenyataan memaklumkan sehingga 28 Mac 2023, ASB 2 merekodkan pendapatan bersih terealisasi sebanyak RM536.09 juta, manakala ASM mencatatkan RM784.83 juta.Pendapatan bagi kedua-dua dana ini diperoleh melalui hasil pelaburan domestik dan antarabangsa dalam persekitaran inflasi yang tinggi dan kebimbangan terhadap kemelesetan global. Kedua-dua dana juga mendapat manfaat daripada strategi kepelbagaian portfolio dengan peningkatan peruntukan dalam instrumen pendapatan tetap.Urus niaga ASB 2 dan ASM di semua cawangan dan platform dalam talian telah ditangguhkan sehingga 31 Mac. Pemegang unit boleh melakukan transaksi di portal myASNB bermula 1 April manakala transaksi fizikal di cawangan boleh dilakukan pada 3 April.


Pasaran getah ditutup tinggi

KUALA LUMPUR, 30 Mac- Pasaran getah Malaysia terus ditutup tinggi bagi hari keempat berturut-turut hari ini seiring dengan sentimen positif pasaran niaga hadapan getah serantau ditambah dengan penurunan ringgit berbanding dolar AS, kata seorang peniaga. Peniaga itu berkata pasaran juga disokong oleh prestasi kukuh ekonomi China dan kebimbangan yang semakin mereda terhadap krisis perbankan di Amerika Syarikat (AS). “Prestasi ekonomi China bertambah baik pada Mac dan negara itu akan mengembangkan permintaan domestik dan mengukuhkan lagi pemulihan ekonominya,” katanya. Sementara itu, beliau berkata dolar AS meningkat hari ini apabila kebimbangan terhadap sektor perbankan yang semakin mereda telah membantu menaikkan sentimen risiko dengan para pelabur mengalihkan perhatian mereka kepada usaha membendung inflasi oleh Rizab Persekutuan AS. “Bagaimanapun, kenaikan seterusnya dihadkan oleh penurunan harga minyak mentah,” katanya. Harga Lembaga Getah Malaysia (LGM) bagi Standard Malaysian Rubber 20 (SMR 20) naik sebanyak 11.5 sen kepada 591.5 sen sekilogram (kg), manakala lateks pukal turun 2.0 sen kepada 510.0 sen sekilogram.Pada 5.00 petang, harga penutup LGM bagi SMR 20 berada pada 590.5 sen sekilogram manakala lateks pukal pada 508.5 sen sekilogram -BERNAMA


MIDA meterai MoU dengan DHL Express

KUALA LUMPUR, 30 Mac- Lembaga Pembangunan Pelaburan Malaysia (MIDA) memeterai memorandum persefahaman (MoU) dengan DHL Express Malaysia untuk mengukuh kedudukan negara sebagai destinasi ideal pelaburan langsung asing (FDI) berkualiti tinggi.Pengerusinya, Tan Sri Sulaiman Mahbob berkata, perkongsian itu bertujuan untuk mengukuhkan lagi kedudukan Malaysia sebagai hab rantaian bekalan alternatif di rantau ini.

(Pengerusi Lembaga Pembangunan Pelaburan Malaysia (MIDA), Tan Sri Sulaiman Mahbob)

"Majlis menandatangani MOU ini juga membantu sektor korporat dalam pelbagai bidang yang berkaitan dengan hab rantaian dan ekosistem di negara ini," katanya.Sementara itu,menurut Timbalan ketua pegawai eksekutif penggalakan dan fasilitasi pelaburan MIDA,  Sivasuriyamoorthy Sundara Raja ,DHL Express menyediakan perkhidmatan menyeluruh termasuk pengangkutan fret udara dan laut, hab pusat data serta kemudahan canggih yang akan membantu MIDA menarik lebih banyak FDI ke Malaysia. Selain itu, katanya kerjasama tersebut juga membuka ruang bagi lebih banyak peluang pelaburan ,sejajar dengan 16 perjanjian perdagangan bebas (FTA) yang dilaksanakan termasuk Perjanjian Perkongsian Ekonomi Komprehensif Serantau (RCEP) dan Perjanjian Komprehensif dan Progresif bagi Perkongsian Trans-Pasifik (CPTPP) baru-baru ini.MoU tersebut dimeterai antara Sivasuriyamoorthy dengan pengarah urusan DHL Express Malaysia dan Brunei Julian Neo dan disaksikan oleh pengerusi MIDA Tan Sri Sulaiman Mahbob.


Bursa Malaysia dibuka rendah disebabkan kegiatan pengambilan untung

KUALA LUMPUR, 30 Mac - Indeks utama Bursa Malaysia dibuka rendah pagi ini apabila aktiviti pengambilan untung ke atas saham-saham mewah muncul selepas bursa tempatan mencatatkan peningkatan semalam.Pada pukul 9.05 pagi, FTSE Bursa Malaysia KLCI (FBM KLCI) turun 2.86 mata kepada 1,417.49 daripada penutup semalam pada  paras 1,420.35.Indeks utama dibuka 2.54 mata lebih rendah pada 1,417.81.Pergerakan harga di pasaran bagaimanapun positif menyaksikan kaunter untung mengatasi kaunter rugi 188 berbanding 104, manakala 203 kaunter tidak berubah, 1,796 tidak diniagakan dan 75 yang lain digantung.Jumlah dagangan adalah sebanyak 200.86 juta unit bernilai RM76.42 juta.Naib Pesiden Penyelidikan Ekuiti Rakuten Trade Sdn Bhd, Thong Pak Leng berkata di Wall Street semalaman, Dow Jones dan S&P 500 masing-masing meningkat 323 mata dan 56 mata apabila kebimbangan terhadap sektor perbankan semakin mereda.Selain itu, terdapat jangkaan bahawa Rizab Persekutuan akan menghentikan kenaikan kadarnya pada Mei manakala laporan pendapatan AS turut memberangsangkan.Komposit Nasdaq melonjak 210 mata manakala hasil 10 tahun AS kekal pada 3.57 peratus.

“Seiring dengan sentimen yang semakin baik, kami berpendapat aliran meningkat yang berterusan di bursa tempatan semalam kekal dan mengunjurkan indeks berlegar dalam julat 1,420-1,435 hari ini.“Minat belian juga akan kembali ke kaunter perladangan apabila minyak sawit mentah ditutup pada paras tertinggi seminggu melepasi paras  RM3,700 setiap tan,” kata Thong.Dalam kalangan kaunter wajaran tinggi, Tenaga Nasional dan AMMB turun dua sen masing-masing kepada RM9.12 dan RM3.71.Maxis, CelcomDigi, CIMB dan Telekom Malaysia juga merosot  tiga sen kepada RM4.00, RM4.25, RM5.28 dan RM4.92.Bagi saham aktif, Bintai Kinden kerugian dua sen kepada empat sen, YBS International menambah 4.5 sen kepada 74.5 sen, Tanco naik setengah sen menjadi 45.5 sen manakala Joe Holdings tidak berubah pada 1.5 sen.Di papan indeks, Indeks FBM Emas lemah 3.59 mata kepada 10,384.43, Indeks FBMT 100 turun 6.76 mata menjadi 10,076.61 dan Indeks FBM Emas Syariah susut 6.00 mata kepada 10,693.08.Indeks FBM 70 pula mengukuh 46.99 mata pada 13,457.30 manakala Indeks FBM ACE meningkat  28.77 mata kepada 5,238.73.Mengikut sektor, Indeks Perkhidmatan Kewangan susut 9.41 mata kepada 15,679.77, manakala Indeks Tenaga menokok 1.32 mata menjadi 833.57, Indeks Produk dan Perkhidmatan Perindustrian meningkat 0.93 mata kepada 169.70 dan Indeks Perladangan pulih 3.14 mata kepada 6,683.71. -BERNAMA


KUALA LUMPUR, 30 Mac- Ringgit dibuka rendah berbanding dolar AS apabila Indeks Dolar AS (DXY) semalaman meningkat sedikit sebanyak 0.20 peratus kepada 102.64, kata seorang penganalisis.Pada 9 pagi, mata wang tempatan menyusut nilai kepada 4.4170/4220 berbanding dolar AS daripada kadar penutup Rabu 4.4155/4210.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata hasil Perbendaharaan 10 tahun Amerika Syarikat (AS), bagaimanapun rendah sedikit kepada 3.56 peratus, sekali gus menunjukkan pasaran masih berwaspada menjelang data inflasi AS pada hari Jumaat."Bagi ringgit, ia mungkin mengalami trend yang lemah dalam tempoh terdekat selepas peningkatan ketara baru-baru ini," katanya.

(Ketua Ekonomi dan Kewangan Sosial Bank Muamalat Malaysia Bhd, Dr Mohd Afzanizam Abdul Rashid)

Sementara itu, ringgit diniagakan tinggi berbanding sekumpulan mata wang utama yang lain.Mata wang tempatan menambah nilai berbanding pound Britain kepada 5.4342/4404 daripada 5.4531/4599 pada penutupan Rabu, meningkat berbanding euro kepada 4.7867/7921 daripada 4.7943/8003 dan mengukuh berbanding yen Jepun kepada 3.3288/3328 daripada 3.3524/3569 semalam.Pada masa yang sama, ringgit diniagakan bercampur-campur berbanding mata wang Asean.Mata wang tempatan itu meningkat berbanding dolar Singapura kepada 3.3218/3258 daripada 3.3219/3263 semalam dan lebih tinggi berbanding baht Thailand kepada 12.9050/9242 daripada 12.9267/9485. Ringgit tidak berubah berbanding peso Filipina pada 8.11/814 daripada 8.11/8.12 sebelumnya dan susut nilai berbanding rupiah Indonesia kepada 293.30/293.80 daripada 293.20/293.70 semalam. -BERNAMA


Operasi BNM bantu kadar jangka pendek untuk kekal stabil

KUALA LUMPUR, 30 Mac- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dianggarkan RM44.48 bilion dalam sistem konvensional dan RM31.42 bilion dalam dana Islam.Hari ini, bank pusat akan menjalankan dua tender pasaran wang konvensional bernilai RM500 juta, masing-masing bertempoh tujuh dan 29 hari.Ia juga akan mengendalikan dua tender repo berbalik yang terdiri daripada tender RM1.5 bilion selama 29 hari dan tender RM200 juta (61 hari) serta dua tender Qard melibatkan tender bernilai RM1 bilion selama tujuh hari dan tender RM200 juta untuk 14 hari.Selain itu, BNM telah mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.Pada 4 petang, BNM akan menawarkan sehingga RM40.8 bilion untuk tender semalaman konvensional dan RM29.2 bilion bagi tender semalaman Murabahah. -BERNAMA


Minat saham mewah, Bursa Malaysia naik 0.80 peratus

KUALA LUMPUR, 29 Mac- Aktiviti belian saham mewah di tengah-tengah peningkatan prestasi serantau, menyuntik rangsangan terhadap Bursa Malaysia yang ditutup lebih tinggi pada Rabu.Malah, kenaikan harga minyak mentah dan redanya kebimbangan mengenai kemelut perbankan di Amerika Syarikat (AS) dan Eropah, turut mendorong sentimen lebih positif di peringkat tempatan. Pada 5 petang, indeks utama FTSE Bursa Malaysia KLCI (FBM KLCI) menokok 11.26 mata atau 0.80 peratus kepada 1,420.35 daripada paras 1,409.09 pada akhir dagangan semalam.Indeks penanda aras itu dibuka 1.61 mata lebih rendah pada 1,407.48 setelah mencatat paras terendah semalam namun bergerak mencecah paras tertinggi 1,422.69 pada sesi dagangan tengah hari.Sentimen pasaran adalah positif dengan kaunter untung mengatasi rugi iaitu 574 berbanding 331 manakala 400 kaunter tidak berubah, 986 tidak diniagakan dan 25 yang lain digantung dagangannya.Jumlah dagangan meningkat kepada 3.42 bilion unit bernilai RM1.74 bilion berbanding 2.83 bilion unit bernilai RM1.51 bilion, semalam.Naib Presiden Penyelidikan Ekuiti Rakuten Trade Sdn Bhd Thong Pak Leng berkata pasaran turut dipacu oleh keyakinan pengguna di AS pada Mac walaupun dalam senario pasaran kewangan semasa yang susut.Laporan terkini daripada Lembaga Persidangan AS menunjukkan indeks keyakinan pengguna kumpulan perniagaan meningkat kepada 104.2 pada Mac -- menokok daripada 101.0 yang dijangkakan sebelum ini.Angka sebelum bulan itu adalah 103.4.“Namun, kalangan ahli ekonomi sebaliknya menjangkakan inflasi di AS kekal tinggi pada tahun depan," katanya kepada Bernama.

Menurutnya, laporan terbaharu itu juga menunjukkan bahawa jangkaan inflasi pengguna dalam tempoh 12 bulan akan datang adalah kekal tinggi pada 6.3 peratus.“Di peringkat domestik, kita optimis namun berhati-hati berikutan pemulihan sentimen terhadap ekuiti tempatan dan serantau. Bagaimanapun, ketidaktentuan global juga boleh menjadi faktor utama dalam mempengaruhi pasaran," katanya.Tanpa mengambil kira faktor di luar jangka, FBM KLCI diunjur bergerak dalam aliran julat antara 1,410-1,425 bagi tempoh berbaki minggu ini.Saham wajaran tinggi menyaksikan CIMB naik 10 sen kepada RM5.31; IHH meraih lapan sen kepada RM5.83 manakala Maybank dan Sime Darby masing-masing naik lima sen kepada RM8.56 dan RM2.20.Axiata juga untung empat sen kepada RM3.00 dan MISC naik tujuh sen kepada RM7.18.Bagi saham aktif, Computer Forms menokok 5.5 sen kepada 24 sen; MMAG dan Hong Seng Consolidated masing-masing tidak berubah pada 1.5 sen dan 11.5 sen dan BSL Corp naik satu sen kepada lima sen.Di papan indeks pula, Indeks FBM Emas melonjak 86.11 mata kepada 10,388.02; Indeks FBMT 100 menokok 82.54 mata kepada 10,083.37 dan Indeks FBM Emas Shariah meraih 79.79 mata kepada 10,699.08.Indeks FBM 70 meraih 120.77 mata kepada 13,410.31 manakala Indeks FBM ACE meningkat 4.45 mata kepada 5,209.96.Bagi sektor pula, Indeks Perkhidmatan Kewangan melonjak 128.79 mata kepada 15,689.18; Indeks Tenaga menambah 18.82 mata kepada 832.25 dan Indeks Produk dan Perkhidmatan Perindustrian naik 0.77 mata kepada 168.77.Indeks Perladangan sebaliknya susut 34.17 mata kepada 6,680.57.Jumlah dagangan di Pasaran Utama meningkat kepada 2.25 bilion saham bernilai RM1.47 bilion berbanding 1.79 bilion saham bernilai RM1.23 bilion pada Selasa.Selain itu, jumlah waran meningkat kepada 422.94 juta unit bernilai RM78.79 juta daripada 367.94 juta unit bernilai RM56.89 juta.Di Pasaran ACE, jumlah dagangan meningkat kepada 747.00 juta saham bernilai RM191.12 juta daripada 671.62 juta saham bernilai RM222.67 juta, semalam.Dalam pada itu, kaunter produk dan perkhidmatan pengguna menyumbang sejumlah 239.91 juta saham yang diniagakan di Pasaran Utama manakala produk dan perkhidmatan perindustrian (995.08 juta); pembinaan (78.02 juta); teknologi (307.31 juta); SPAC (sifar), perkhidmatan kewangan (62.10 juta); hartanah (140.05 juta); perladangan (29.19 juta); REIT (10.51 juta), dana tertutup (5,100); tenaga (115.26 juta); penjagaan kesihatan (151.52 juta); telekomunikasi dan media (70.44 juta); pengangkutan dan logistik (18.41 juta) serta utiliti (30.91 juta).- BERNAMA


Ekonomi Malaysia diunjur berkembang 4 hingga 5 peratus

KUALA LUMPUR, 29 Mac- Ekonomi Malaysia diunjur berkembang antara 4 hingga 5 peratus pada tahun 2023, disokong permintaan dalam negeri yang kukuh meskipun menghadapai cabaran global.Menurut Gabenor Bank Negara, Tan Sri Nor Shamsiah Yunus, persekitaran global dijangka kekal mencabar dengan unjuran pertumbuhan lebih perlahan.

(Gabenor Bank Negara, Tan Sri Nor Shamsiah Yunus)

"Meskipun menghadapai cabaran luaran, pertumbuhan keseluruhan akan didorong oleh permntaan domestik yang kukuh. Penambahbaikan dalam bidang pekerjaan dan pendapatan serta pelaksanaan berterusan pelbagai projek sedia ada dan baharu akan menyokong aktiviti perbelanjaan dan pelaburan isi rumah," katanya pada sidang media penerbitan Laporan Tahunan 2022, Tinjauan Ekonomi dan Monetari 2022 serta Tinjauan Kestabilan Kewangan bagi Separuh Kedua 2022.Sementara itu, prospek inflasi 2023 diramal tidak menentu dan terus cenderung menjadi lebih tinggi, meskipun terdapat penyederhanaan dalam tekanan inflasi sejak beberapa bulan lalu.Secara keseluruhan, inflasi keseluruhan dan teras dijangka berpurata antara 2.8 peratus dan 3.8 peratus.


Pasaran getah ditutup tinggi, pemulihan harga minyak mentah

KUALA LUMPUR, 29 Mac - Pasaran getah Malaysia ditutup tinggi hari ini, disokong oleh pemulihan harga minyak mentah serta ringgit yang melemah berbanding dolar AS, kata seorang peniaga.Menurut peniaga itu, pasaran juga bertindak balas secara positif terhadap prestasi ekonomi Amerika Syarikat (AS) dan tindakan yang diambil oleh pengawal selia AS untuk menangani krisis perbankan."Defisit perdagangan dalam bentuk barangan di AS dilaporkan meningkat sebanyak 0.6 peratus kepada US$91.6 bilion, dengan naik secara sederhana pada Februari apabila eksport merosot, berpotensi menyebabkan perdagangan menjadi halangan kecil kepada pertumbuhan ekonomi pada suku pertama," katanya.

Peniaga itu juga berkata harga minyak mentah meningkat untuk sesi ketiga hari ini apabila beberapa eksport dari Kurdistan Iraq dihentikan yang menimbulkan kebimbangan terhadap bekalan yang lebih ketat manakala krisis perbankan global pula semakin berkurangan.Bagaimanapun, beliau berkata kenaikan selanjutnya dihadkan oleh trend bercampur-campur dalam pasaran getah serantau sementara peniaga menunggu kemas kini data ekonomi China yang akan dikeluarkan minggu ini.Harga Lembaga Getah Malaysia (LGM) bagi Getah Mutu Malaysia (GMM 20) naik 0.50 sen kepada 582.0 sen sekilogram (kg), manakala susu getah pukal turun satu sen kepada 513.0 sen sekilogram.Pada 5 petang, harga penutup LGM bagi GMM 20 berada pada 580.0 sen sekilogram, manakala susu getah pukal pada 512.0 sen sekilogram.- BERNAMA


Kadar antara bank jangka pendek stabil dengan operasi BNM

KUALA LUMPUR, 29 Mac- Kadar antara bank jangka pendek ditutup stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional meningkat kepada RM46.60 bilion daripada RM46.06 bilion pagi ini, manakala mudah tunai dana Islam berkurangan menjadi RM27.09 bilion daripada RM29.34 bilion sebelumnya.Terdahulu, bank pusat menjalankan dua tender pasaran wang konvensional, dua tender repo berbalik dan satu tender program Murabahah komoditi.Selain itu, ia turut mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.

Pada pukul 4.00 petang, BNM menawarkan tender pasaran wang konvensional bernilai RM45.60 bilion dan tender pasaran wang Murabahah RM27.10 bilion, kedua-duanya untuk wang sehari.Bank pusat telah menyemak semula tender semalaman konvensional kepada RM45.6 bilion daripada RM44.8 bilion.Kadar Semalaman Islam Malaysia (MYOR-i) ialah 2.75 peratus pada 28 Mac 2023. -BERNAMA


BNM teliti perubahan dinamik dalam inflasi untuk kestabilan harga

KUALA LUMPUR, 29 Mac - Bank Negara Malaysia (BNM) sedang meneliti perubahan dinamik dalam inflasi untuk mempertimbangkan tahap kestabilan harga yang sesuai yang akan terus menyokong pertumbuhan mampan pada masa hadapan. Gabenor BNM Tan Sri Nor Shamsiah Mohd Yunus berkata bukan sahaja Malaysia, ini merupakan perkara yang sedang diteliti oleh banyak negara lain.Beliau berkata demikian pada sesi soal jawab selepas pelancaran laporan tahunan 2022 bank pusat itu hari ini, sebagai respons kepada sama ada tiga peratus adalah norma baharu bagi inflasi berbanding paras terendah dalam sejarah iaitu 2.2 peratus memandangkan kadar inflasi dijangka kekal tinggi sekitar 3.0 hingga 3.8 peratus tahun ini."Kita perlu terus berwaspada terhadap ketidaktentuan ekonomi. Kita belum keluar dari cabaran. Oleh itu, sangat penting bagi Jawatankuasa Dasar Monetari untuk menilai keadaan yang berkembang serta kesannya terhadap pertumbuhan dan inflasi. "Dasar monetari mempunyai peranan yang perlu dimainkan dan jika kita merasakan syarat permintaan memberi tekanan harga yang lebih tinggi kepada rakyat, jelas ini bermakna ia perlu diubah suai untuk mereka," katanya.

(Tan Sri Nor Shamsiah Mohd Yunus)

Nor Shamsiah ketika mengulas mengenai kadar faedah terminal berkata sukar untuk memberikan angka kerana keadaan bergerak pantas dan ini dapat dilihat di negara lain serta yang mana kadar terminal terus berubah.Oleh itu, bagi BNM, adalah amat penting untuk terus dapat menilai keadaan yang berubah-ubah di bawah tempoh ketidaktentuan semasa termasuk impaknya terhadap prospek, dan terus tangkas untuk bertindak balas sewajarnya bagi mencapai kestabilan harga serta pertumbuhan yang mampan, katanya. Mengenai langkah rasionalisasi subsidi, beliau berkata subsidi menyeluruh adalah tidak mampan dan perlu dirasionalisasi. "Kami menyedari bahawa laluan dasar kami perlu dibina semula supaya ekonomi berada dalam kedudukan yang lebih baik bagi menangani kejutan masa depan."Boleh dikatakan tidak ada keadaan yang tepat, tetapi ia adalah sesuatu yang perlu dilakukan, dan ada kaedah bagi melakukannya untuk mengurangkan kesan," katanya. Nor Shamsiah berkata, dengan merasionalisasikan skim subsidi semasa, penjimatan yang terhasil boleh disalurkan dengan betul untuk memberi manfaat kepada kumpulan rentan yang paling memerlukannya. Bentuk subsidi semasa bersifat tidak seimbang dan turut dinikmati oleh mereka yang tidak layak, yang mana, dengan itu, mewujudkan ketidakseimbangan. Pelaksanaan rasionalisasi itu juga akan memastikan kemampanan fiskal dan membolehkan negara mengukuhkan sistem perlindungan sosialnya, selain daripada kemajuan ke arah ekonomi yang lebih hijau, katanya. - BERNAMA


Ringgit dibuka tinggi berbanding dolar AS

KUALA LUMPUR, 29 Mac - Nilai ringgit terus meningkat dan dibuka tinggi berbanding dolar AS pada sesi awal dagangan pagi ini, kata seorang penganalisis.Pada pukul 9 pagi, mata wang tempatan menambah nilai kepada 4.3940/3980 berbanding dolar AS daripada kadar penutupan urus niaga  Selasa 4.3990/4030.Ketua Ekonomi dan Kewangan Sosial Bank Muamalat Malaysia Bhd, Mohd Afzanizam Abdul Rashid berkata dolar AS dilihat lemah apabila mata wang utama seperti euro dan yen Jepun mengukuh kepada US$1.0844 setiap euro dan 130.77 yen bagi setiap dolar AS.Beliau berkata Indeks dolar AS (DXY) turun 0.42 peratus kepada 102.43 mata.“Ini berlaku selepas Keyakinan Pengguna Lembaga Persidangan Amerika Syarikat (AS) meningkat lebih daripada jangkaan kepada 104.2 mata pada Mac berbanding jangkaan pasaran 101 mata, lebih tinggi daripada 103.4 mata pada Februari,” katanya kepada Bernama.Beliau menambah beberapa pegawai Rizab Persekutuan (Fed) AS turut mencadangkan bahawa kenaikan kadar perlu diteruskan untuk menurunkan inflasi di AS.Selain itu, Mohd Afzanizam berkata pelabur juga akan menantikan data Indeks Harga Perbelanjaan Penggunaan Peribadi Teras (PCE) yang akan dikeluarkan pada Jumaat.

Dalam pada itu, beliau percaya ringgit mempunyai kekuatan untuk terus meningkat berbanding dolar AS.“Paras sokongan semasa ialah pada paras RM4.3297, justeru, terdapat jangkaan ringgit akan terus mengukuh. Gandingan dolar/ringgit diunjur berlegar antara RM4.39 dan RM4.40 hari ini," katanya.Sementara itu, ringgit diniagakan rendah berbanding sekumpulan mata wang utama, kecuali berbanding yen Jepun yang mana nilai mata wang tempatan telah meningkat kepada 3.3463/3498 daripada 3.3606/3642 semalam.Mata wang tempatan susut berbanding pound Britain kepada 5.4209/4258 daripada 5.4046/4095 pada penutup Selasa dan lemah berbanding euro kepada 4.7662/7705 daripada 4.7580/7623 sebelumnya.Pada masa yang sama, ringgit diniagakan lebih tinggi berbanding mata wang Asean, tetapi mendatar berbanding dolar Singapura pada 3.3100/3132 daripada 3.3100/3135 semalam.Ia meningkat berbanding peso Filipina kepada 8.06/8.09 daripada 8.07/8.09 pada Selasa, lebih tinggi berbanding baht Thailand kepada 12.8277/8458 daripada 12.8288/8457 sebelumnya dan mengukuh berbanding rupiah Indonesia kepada 291.20/291.60 daripada 291.60/291.90 semalam. -BERNAMA


Dagangan bursa meningkat pada sesi awal urus niaga, sentimen bertambah baik

KUALA LUMPUR, 29 Mac- Bursa Malaysia meningkat pada sesi awal dagangan pagi Rabu apabila pelabur terus membeli saham-saham berkaitan tenaga, produk dan perkhidmatan perindustrian serta perbankan.Harga minyak yang kembali melantun selain kebimbangan terhadap krisis perbankan di Amerika Syarikat dan Eropah yang kian mereda menyumbang kepada sentimen yang lebih baik di pasaran tempatan.Pada 9.05 pagi, FTSE Bursa Malaysia KLCI (FBM KLCI) meningkat 4.4 mata kepada 1,413.49 daripada 1,409.09 semalam selepas dibuka rendah pada paras 1,407.48, turun 1.61 mata.Pergerakan harga di pasaran juga positif menyaksikan kaunter untung mengatasi kaunter rugi 151 berbalas 100, manakala 196 kaunter tidak berubah, 1,844 tidak diniagakan dan 25 yang lain digantung.Jumlah dagangan adalah sebanyak 117.52 juta unit bernilai RM46.82 juta.Naib Presiden Penyelidikan Ekuiti Rakuten Trade Sdn Bhd Thong Pak Leng berkata FBM KLCI akhirnya mencecah paras 1,400 disokong oleh belian berasaskan luas yang kukuh membabitkan saham-saham mewah."Kami turut berpendapat minat akan tertumpu kepada saham perbankan yang telah menyaksikan aktiviti jualan sejak akhir-akhir ini selain saham minyak dan gas kerana harga minyak mentah terus meningkat ekoran inventori yang lebih rendah. Minyak mentah Brent kini bergerak ke aras US$80 setong," katanya.

Selain itu, komitmen China untuk terus membuka ekonominya kepada pelabur asing juga bersedia untuk meningkatkan sentimen di dalam negara.Sementara itu, Press Metal terus mendahului saham wajaran tinggi, meningkat 11 sen kepada RM4.94 manakala IHH menambah sembilan sen kepada RM5.84 dan CIMB naik enam sen menjadi RM5.27.Maybank, CelcomDigi, IOI dan AMMB masing-masing menokok tiga sen untuk mencatatkan harga RM8.54 , RM4.32, RM3.76 dan RM3.66.Antara saham aktif, Hong Seng Consolidated, Dataprep dan Mestron masing-masing susut setengah sen kepada 11 sen, 18.5 sen dan 39.5 sen.Di papan indeks, Indeks FBM Emas naik 25.73 mata kepada 10,327.64, Indeks FBMT 100 meningkat 25.38 mata menjadi 10,026.21 dan Indeks FBM Emas Syariah memperoleh 20.44 mata kepada 10,639.73.Indeks FBM 70 meningkat 9.68 mata kepada 13,299.22 tetapi Indeks FBM ACE turun 23.38 mata kepada 5,182.13.Mengikut sektor, Indeks Perkhidmatan Kewangan menokok 48.78 mata kepada 15,609.17, Indeks Tenaga menambah 4.90 mata menjadi 818.33, Indeks Produk dan Perkhidmatan Perindustrian mengembang 0.70 mata kepada 168.70 manakala Indeks Perladangan susut 29.08 mata kepada 6,685.66.-BERNAMA


Niaga hadapan emas ditutup rendah

KUALA LUMPUR, 28 Mac- Niaga hadapan emas di Bursa Malaysia Derivatives ditutup rendah hari ini dengan sejumlah 130 lot diniagakan.Kontrak bulan semerta Mac 2023 turun kepada US$1,951.30 setiap troy auns (US$1=RM4.3990).Kontrak bagi April 2023, Mei 2023, Jun 2023, Ogos 2023 dan Oktober 2023 semuanya ditutup pada US$1,954.70 setiap troy auns.Harga emas fizikal berada pada US$1,946.25 setiap troy auns seperti yang diterbitkan oleh London Bullion Market Association pada 27 Mac, 2023 -BERNAMA


Niaga hadapan MSM lebih tinggi buat hari kedua

KUALA LUMPUR, 28 Mac- Kontrak niaga hadapan minyak sawit mentah (MSM) di Bursa Malaysia Derivatives terus ditutup lebih tinggi untuk hari kedua berturut-turut hari ini sejajar dengan sentimen yang lebih kukuh dalam pasaran minyak mentah dan minyak kacang soya, kata seorang peniaga. Peniaga minyak sawit David Ng berkata jangkaan pengeluaran yang lemah pada minggu-minggu akan datang, dilihat menyokong sentimen dalam tempoh terdekat. "Oleh itu, kami mengesan paras sokongan pada RM3,500 dan rintangan pada RM3,900 satu tan," katanya kepada Bernama. Pada penutup, April 2023 naik RM129 kepada RM4,011 satu tan, Mei 2023 menokok RM142 kepada RM3,833 satu tan dan Jun 2023 meningkat RM114 kepada RM3,687 satu tan.Niaga hadapan Julai 2023 bertambah RM87 kepada RM3,613 satu tan, Ogos 2023 merekodkan lonjakan berjumlah RM69 kepada RM3,579 dan September 2023 adalah lebih tinggi sebanyak RM63 kepada RM3,564 satu tan. Jumlah dagangan meningkat kepada 76,601 lot berbanding 67,629 lot seperti yang disaksikan semalam manakala kepentingan terbuka mengembang kepada 264,927 kontrak daripada 256,729 kontrak sebelum ini. Harga MSM fizikal bagi April Selatan naik RM130 kepada RM4,180 satu tan.- BERNAMA


Pasaran getah terus ditutup tinggi

KUALA LUMPUR, 28 Mac- Pasaran getah Malaysia terus ditutup tinggi hari ini, disokong oleh kenaikan di pasaran niaga hadapan getah Shanghai apabila kebimbangan terhadap krisis kewangan lebih buruk yang semakin mereda telah meningkatkan sentimen global, kata seorang peniaga. Peniaga itu berkata pasaran Asia yang tinggi hari ini seiring dengan kenaikan sederhana semalaman di Wall Street apabila pengambilalihan Silicon Valley Bank oleh First Citizens BancShares yang diuruskan kerajaan membantu meredakan kebimbangan berlakunya keruntuhan sistem perbankan.“Bagaimanapun, kenaikan selanjutnya dikekang oleh penurunan dalam penanda aras harga minyak mentah dan ringgit yang lebih kukuh di tengah-tengah laporan prospek global yang kurang memberangsangkan oleh Bank Dunia,” katanya. Beliau berkata Bank Dunia memberi amaran bahawa purata potensi pertumbuhan ekonomi global akan merosot ke paras terendah dalam tempoh tiga dekad pada 2.2 peratus setiap tahun sehingga 2030, membayangkan pertumbuhan perlahan ekonomi dunia bagi tempoh yang panjang. "Selain itu, pengendali pasaran akan memantau data ekonomi dari China dan Amerika Syarikat untuk petunjuk selanjutnya tentang ekonomi global," katanya.Harga Lembaga Getah Malaysia (LGM) bagi SMR 20 meningkat tiga sen kepada 582.5 sen sekilogram, manakala lateks pukal naik satu sen kepada 514.5 sen sekilogram.Pada 5 petang, harga penutup LGM bagi SMR 20 berada pada 581.5 sen sekilogram, manakala lateks pukal pada 514.0 sen sekilogram.- BERNAMA


KUALA LUMPUR, 28 Mac-Kadar antara bank jangka pendek ditutup stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional meningkat kepada RM46.50 bilion daripada RM45.78 bilion pagi ini, manakala mudah tunai dana Islam susut menjadi RM26.30 bilion daripada RM31.02 bilion sebelumnya.Bank pusat turut menjalankan dua tender pasaran wang konvensional, dua tender Qard, dan satu tender repo berbalik sebelum ini.Selain itu, ia telah mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.Pada 4 petang, BNM menawarkan tender pasaran wang konvensional bernilai RM45.5 bilion dan tender pasaran wang Murabahah RM26.3 bilion, kedua-duanya untuk wang sehari.

Ia telah menyemak semula tender semalaman konvensional kepada RM45.5 bilion daripada RM44.0 bilion.Pada 27 Mac 2023, Kadar Semalaman Islam Malaysia (MYOR-i) ialah pada 2.72 peratus. -BERNAMA


Kadar jangka pendek kekal stabil

KUALA LUMPUR, 28 Mac- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dianggarkan RM45.78 bilion dalam sistem konvensional dan RM31.02 bilion dalam dana Islam.Hari ini, bank pusat akan menjalankan dua tender pasaran wang konvensional bernilai RM500 juta, masing-masing bertempoh tujuh dan 31 hari.Ia juga akan melaksanakan dua tender Qard, terdiri daripada tender RM1.2 bilion selama tujuh hari dan tender RM200 juta untuk 14 hari serta tender repo berbalik RM200 juta (31 hari).

Selain itu, BNM telah mengumumkan ketersediaan repo berbalik, perjanjian jual dan beli semula serta kemudahan murabahah komoditi bercagar untuk tempoh satu hingga tiga bulan.Pada pukul 4.00 petang, BNM akan menawarkan sehingga RM44.0 bilion untuk tender semalaman konvensional dan RM28.6 bilion bagi tender semalaman murabahah. -BERNAMA


Ringgit dibuka tinggi berbanding dolar pagi ini

KUALA LUMPUR, 28 Mac- Ringgit dibuka tinggi berbanding dolar AS berikutan permintaan baharu untuk mata wang tempatan menjelang pengeluaran laporan tahunan Bank Negara Malaysia (BNM) pada 29 Mac dan data keyakinan pengguna AS lewat hari ini, kata seorang penganalisis.Pada 9 pagi, nilai mata wang tempatan melantun kepada 4.3850/3900 berbanding dolar AS daripada kadar penutup urus niaga Isnin pada 4.4190/4240.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata pasaran sedang menantikan pandangan BNM mengenai krisis perbankan yang melanda Silicon Valley Bank dan Signature Bank di Amerika Syarikat, serta pemberi pinjaman global Credit Suisse dan Deutsche Bank."Pelabur agak bimbang sama ada Malaysia terjejas akibat krisis itu dan apakah status bank tempatan kita ekoran impak (perbankan) global berkenaan," katanya kepada Bernama.Berdasarkan prestasi ekuiti global malam tadi, nampaknya kebimbangan terhadap bank-bank AS berkurangan sekiranya dilihat pada angka S&P 500, katanya.“Selain itu, sokongan daripada pihak berkuasa dan pengambilalihan bank bermasalah oleh institusi kewangan lain menunjukkan bahawa masalah semasa terkawal."Justeru, sentimen pasaran dijangka kekal terkawal," katanya sambil menambah mata wang tempatan boleh kekal dalam julat kecil antara RM4.42 hingga RM4.43 hari ini.Sementara itu, peniaga ActivTrades Dyogenes Rodrigues Diniz berkata dolar AS susut sebanyak 0.16 peratus berbanding ringgit semalam disebabkan kekurangan hala tuju kerana pelabur masih dalam mod tunggu dan lihat menjelang pengeluaran data keyakinan pengguna AS.Dalam pada itu, ringgit diniagakan tinggi berbanding sekumpulan mata wang utama.Mata wang tempatan mengukuh berbanding euro kepada 4.7428/7482 daripada 4.7579/7633 pada penutup Isnin, meningkat berbanding pound Britain kepada 5.3979/4041 daripada 5.4159/4221 dan menambah nilai berbanding yen Jepun kepada 3.3522/3565 daripada 3.3612/3653 sebelumnya.Pada masa yang sama, ringgit diniagakan lebih tinggi berbanding mata wang Asean.Ringgit meningkat berbanding rupiah Indonesia kepada 289.1/289.6 daripada 291.30/291.90 pada Isnin dan mengukuh berbanding dolar Singapura kepada 3.2992/3035 daripada 3.3151/3191.Mata wang tempatan juga lebih tinggi berbanding baht Thailand kepada 12.7619/7828 daripada 12.8236/8440 dan meningkat berbanding peso Filipina kepada 8.07/8.09 daripada 8.14/8.15 sebelumnya.- BERNAMA


Prestasi positif semalaman Wall Street lonjak Bursa Malaysia

KUALA LUMPUR, 28 Mac- Prestasi positif semalaman di Wall Street membantu melonjakkan dagangan Bursa Malaysia pada sesi pembukaan urus niaga pagi ini.Pada pukul 9.09 pagi, FTSE Bursa Malaysia KLCI (FBM KLCI) mengukuh 6.06 mata kepada 1,402.66 berbanding 1,396.60 penutup Isnin.Indeks utama dibuka 5.00 mata lebih tinggi pada 1,401.60.Pergerakan harga di pasaran juga positif menyaksikan kaunter untung mendahului kaunter rugi 157 berbalas 110, manakala 235 kaunter tidak berubah, 1,794 tidak diniagakan dan 24 yang lain digantung.Jumlah dagangan adalah sebanyak 217.86 juta unit bernilai RM77.62 juta.Naib Presiden Penyelidikan Ekuiti Rakuten Trade Sdn Bhd Thong Pak Leng berkata usaha oleh pihak berkuasa AS menyelamatkan bank-bank bermasalah telah menyumbang kepada sentimen yang lebih baik.Sehubungan itu, Dow Jones melonjak 194 mata manakala S&P 500 memperoleh 6.0 mata.Bagaimanapun, Nasdaq merosot 55 mata kerana kadar faedah yang lebih tinggi akan menjejaskan pertumbuhan syarikat teknologi dengan hasil 10 tahun AS meningkat kepada 3.54%."Di dalam negara, kami menjangkakan kemunculan kegiatan memburu saham murah dalam masa terdekat walaupun sentimen keseluruhan kekal berhati-hati, justeru, indeks diunjur bergerak dalam julat 1,400-1,410 hari ini," katanya.Thong turut berpendapat minat pelabur akan kembali kepada saham minyak dan gas, disokong oleh harga minyak mentah Brent yang lebih tinggi melebihi AS$78 setong.Dalam kalangan saham wajaran tinggi Bursa Malaysia, bank-bank dilihat menarik perhatian pelabur dengan Public Bank dan CIMB, masing-masing meningkat tiga sen untuk mencatatkan harga RM3.92 dan RM5.19.Press Metal menokok enam sen kepada RM4.75, Hong Leong Bank peroleh 20 sen kepada RM20.18 dan Petronas Chemicals meraih lima sen kepada RM6.87.Antara saham aktif pula - Hong Seng Consolidated susut setengah sen menjadi 12 sen, Jade Marvel meningkat setengah sen kepada 30.5 sen, VisDynamics turun 17 sen kepada 74 sen dan Zen Tech tidak berubah pada dua sen.

Di papan indeks, Indeks FBM Emas meningkat 32.91 mata kepada 10,266.93, Indeks FBMT 100 menambah 33.92 mata menjadi 9,964.33 manakala Indeks FBM Emas Syariah mengembang 22.60 mata kepada 10,590.08.Indeks FBM 70 memperoleh 7.48 mata kepada 13,279.12 dan Indeks FBM ACE meningkat 27.09 mata kepada 5,244.04.Mengikut sektor, Indeks Perkhidmatan Kewangan menokok 74.02 mata kepada 15,496.52, Indeks Tenaga meningkat 14.23 mata kepada 807.18 dan Indeks Perladangan memperoleh 23.22 mata menjadi 6,679.94.Indeks Produk dan Perkhidmatan Perindustrian menambah 0.81 mata kepada 166.77. -BERNAMA


Co-opbank pertama tawar ‘pulih’ bantu pelanggan hadapi masalah bayar balik pinjaman

KUALA LUMPUR, 28 Mac - Koperasi Co-opbank Pertama Malaysia Bhd (CBP) menawarkan kempen PULIH, iaitu penjadualan semula pembayaran ansuran pinjaman pelanggannya yang menghadapi masalah kewangan sewaktu ketidaktentuan ekonomi ketika ini.Ketua Pegawai Eksekutif CBP Khairil Anuar Mohammad Annuar berkata matlamat PULIH adalah untuk membantu pelanggan menguasai situasi kewangan dan merangka pelan pembayaran semula pembiayaan secara peribadi melalui rundingan dengan penyedia perkhidmatan kewangan pelanggan CBP."Menerusi kempen ini, pelanggan yang memohon cuma perlu membayar 50 peratus daripada ansuran asal selama dua tahun. Kempen ini telah bermula dari 22 Mac 2023 sehingga 29 Jun 2023."Program PULIH ini menyasarkan pelanggan yang mengalami masalah atau kekangan kewangan iaitu pendapatan telah berkurangan sebanyak 25 peratus dari gaji asal dan gagal untuk meneruskan pembayaran ansuran bulanan semasa," katanya dalam sidang media selepas majlis berbuka puasa dan pelancaran projek FIRST di Pusat Dagangan Dunia Kuala Lumpur. Beliau berkata ini merupakan satu langkah proaktif CBP dalam membantu pelanggan-pelanggan yang terkesan yang secara tidak langsung dapat membantu CBP memulihkan pembiayaan tidak berbayar (PTB).

"Kami jangkakan seramai 10-20 peratus daripada lebih 200,000 pelanggan sedia ada kami akan menggunakan khidmat tersebut."Pelanggan CBP yang ingin menyertai kempen ini boleh memohon menerusi emel ke Jabatan Kawalan dan Pemulihan di This email address is being protected from spambots. You need JavaScript enabled to view it. atau hadir ke mana-mana cawangan CBP," katanya. - BERNAMA


Niaga hadapan Bursa Malaysia ditutup rendah

KUALA LUMPUR, 27 Mac- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives ditutup rendah hari ini sejajar dengan prestasi lemah di pasaran tunai pendasar.Pada penutup dagangan, kontrak Mac 2023 dan April 2023 turun 1.0 mata masing-masing kepada 1,394.5 dan 1,396.0, manakala Jun 2023 menyusut 2.0 mata kepada 1,397.5 dan September 2023 berkurangan 1.5 mata kepada 1,388.0.Jumlah dagangan, bagaimanapun, melonjak kepada 10,013 lot daripada 4,575 lot pada Jumaat lepas, manakala kepentingan terbuka naik kepada 43,623 kontrak daripada 38,177 kontrak sebelumnya.

Pada 5 petang, petunjuk pasaran FBM KLCI merosot 3.10 mata atau 0.22 peratus untuk ditutup di paras terendah intra harinya pada 1,396.60 daripada paras penutup 1,399.70 pada Jumaat lepas.  -BERNAMA


Niaga hadapan minyak sawit mentah ditutup tinggi

KUALA LUMPUR, 27 Mac- Kontrak niaga hadapan minyak sawit mentah (MSM) di Bursa Malaysia Derivatives mengakhiri dagangan rendah selama tiga hari apabila ditutup lebih tinggi hari ini berikutan jangkaan kelemahan pengeluaran serta stok simpanan yang rendah, kata peniaga.Peniaga Minyak Sawit David Ng memberitahu Bernama bahawa jangkaan tersebut juga akan menyokong pergerakan harga dalam masa terdekat ini.“Berikutan itu, kami mengesan paras sokongan pada RM3,500 manakala rintangan pada RM3,850 satu tan,” katanya.Selain itu, Persatuan Minyak Sawit Malaysia (MPOA) menjangkakan pengeluaran minyak sawit tempatan akan susut enam peratus bagi tempoh 1-20 Mac bulan ke bulan manakala UOB Kay Hian pula meletakkan angka itu pada lima peratus hingga sembilan peratus.Sewaktu dagangan ditutup hari ini, kontrak bulan semasa April 2023 naik RM135 kepada RM3,884 satu tan, Mei 2023 menokok RM91 kepada RM3,694 satu tan dan Jun 2023 meraih RM65 kepada RM3,576 satu tan.Niaga hadapan bagi Julai 2023 meningkat sebanyak RM54 kepada RM3,528 satu tan, Ogos 2023 naik RM56 kepada RM3,511 dan September 2023 menambah RM52 kepada RM3,501 satu tan.

Jumlah dagangan bagaimanapun berkurangan kepada 67,629 lot daripada 113,211 lot pada Jumaat manakala kepentingan terbuka meningkat kepada 256,729 kontrak daripada 193,764 kontrak, sebelum ini.Harga MSM fizikal bagi April Selatan pula meningkat RM100 kepada RM4,050 satu tan. -BERNAMA


Aplikasi 'KitaJaga' untuk semak harga barang ikut lokaliti

(Rafizi pada sidang media Indeks Harga Pengguna (IHP) di Putrajaya)

PUTRAJAYA, 27 Mac- Aplikasi KitaJaga, alternatif terbaharu bagi memudahkan orang ramai menyemak harga barangan mengikut lokaliti tertentu.Inisiatif bersama Kementerian Ekonomi dan organisasi tempatan itu juga bertujuan meningkatkan akses pengguna kepada data harga barangan, sekaligus menggalakkan pembelian yang lebih bijak.Menurut Menteri Ekonomi, Rafizi Ramli, organisasi KitaJaga telah memanfaatkan data terbuka di laman web OpenDOSM, yang dilancarkan beberapa bulan dahulu."Yang memberi ruang kepada pengguna-pengguna untuk membandingkan harga boleh juga membantu ke arah menambahkan keupayaan memilih itu yang jika berjaya dihidupkan secara besar-besaran, dia sudah tentu akan membantu mewujudkan persaingan harga yang lebih baik," katanya.Buat permulaan, pengguna boleh menyemak harga barang runcit sebelum diperluas kepada kategori lain.Bagi menggalakkan rakyat membuat perbandingan dan pilihan harga, kementerian akan menggiatkan kerjasama dengan organisasi lain bagi memperkenal aplikasi sama.

Ujar Rafizi lagi, konsep asas menerusi inisiatif itu bagi membolehkan rakyat membeli dengan bijak menerusi perbandingan harga menggunakan telefon bimbit.Tambahnya, Kementerian Ekonomi terus bertekad untuk memberi tumpuan jangka pendek kepada kebertanggungjawaban harga berpatutan dengan membangunkan ekosistem berasaskan data-data harga dari seluruh negara."Kita juga dalam rundingan platform lain turut sama membina ciri-ciri sebegini membolehkan orang ramai mengetahui paras harga di kawasan masing-masing," jelasnya lagi.

(Konsep asas KitaJaga membolehkan rakyat membeli dengan bijak menreusi perbandingan harga menggunakan telefon bimbit)


(Menteri Ekonomi, Rafizi Ramli semasa taklimat media Indeks Harga Pengguna (IHP) di Putrajaya)

PUTRAJAYA, 27 Mac- Kadar inflasi negara berupaya turun sehingga 3.1 peratus tahun ini berdasarkan data dan pola penurunannya setiap bulan.Menurut Menteri Ekonomi, Rafizi Ramli, jika trend penyusutan berterusan sehingga akhir tahun, negara berpotensi mencapai kadar inflasi lebih rendah tahun ini, berbanding unjuran 3.3 peratus.Negara katanya, sedang melepasi kemuncak kenaikan harga barang, daripada tahap tertinggi 4.5 peratus pada September tahun lalu, berdasarkan angka-angka lain diterbitkan Jabatan Perangkaan Malaysia."Perkara ini juga seiring dengan Indeks Harga Pengeluar Malaysia (IHPR) yang mengukur harga barangan di pintu kilang turun kepada negatif 0.8 peratus pada Februari 2023 berbanding 1.3 peratus pada Januari 2023."Ini adalah kadar negatif yang direkodkan sejak Januari 2021. Kalau lihat pola ini dan beberapa data yang tunjuk tanda kos pengeluaran makin berkurangan, maka kita dalam unjuran yang baik ke arah itu," katanya selepas taklimat media Indeks Harga Pengguna (IHP) di Putrajaya.Rafizi bagaimanapun berkata, kadar inflasi masih bergantung kepada pelbagai faktor gangguan dalaman dan luaran seperti perubahan cuaca dan krisis di peringkat global.Beliau berkata, jika berlakunya gangguan sedemikian bermakna akan memberikan impak kepada unjuran kadar inflasi bagi tahun ini.Justeru, katanya Malaysia memerlukan penambahan kapasiti pengeluaran makanan mentah agar ia dapat menjadi satu daya penahan seandainya berlakunya krisis dan ia akan dapat mengimbangi harga pengeluaran.

Ketika ditanya adakah inflasi akan kembali meningkat pada Mac dan April ini disebabkan Ramadhan dan musim perayaan Aidilfitri, Rafizi berkata ia adalah sukar untuk diterjemahkan.Beliau berkata, jika berlaku kenaikan sekalipun, ia tidak akan meningkat mendadak tetapi masih berlegar di antara 3.7 peratus seperti yang direkodkan pada dua bulan pertama tahun ini.Katanya, jika dilihat kepada data ketika sambutan Tahun Baru Cina, walaupun inflasi diunjurkan naik kerana terdapat permintaan yang tinggi, tetapi ia menunjukkan kadar inflasi kekal."Disebabkan itu, sukar untuk memberitahu unjuran harga inflasi bulan ke bulan. Kita jangka musim perayaan boleh naikkan harga, tetapi ia kekal ketika perayaan Tahun Baru Cina."Saya merasakan jika ada kenaikan inflasi, ia tidaklah terlalu mendadak sehingga empat peratus. Jika ada kenaikan, hanya dalam kategori tertentu saja," katanya.


Pasaran getah ditutup tinggi, pasaran serantau turut raih keuntungan

KUALA LUMPUR, 27 Mac- Pasaran getah Malaysia ditutup tinggi hari ini, disokong oleh keuntungan yang diraih pasaran hadapan getah serantau dengan harapan pihak berkuasa dan pengawal selia terus berusaha menangani tekanan dalam sistem perbankan global, kata seorang peniaga.Menurut peniaga itu, data ekonomi yang positif dari Amerika Syarikat (AS) dan nilai ringgit yang lebih lemah berbanding dolar AS telah membantu melonjakkan lagi pasaran.“Niaga hadapan getah Jepun mengukuh pada hari Isnin, dirangsang oleh keuntungan dalam pasaran niaga hadapan getah Shanghai,” katanya.Sementara itu, beliau menambah S&P Global melaporkan aktiviti perniagaan AS meningkat pada bulan Mac apabila Indeks Output PMI Komposit AS mengembang kepada 53.3."Pesanan kembali pulih buat kali pertama dalam tempoh enam bulan,” katanya.

Harga Lembaga Getah Malaysia (LGM) untuk Getah Mutu Malaysia  20 (SMR 20) naik lapan sen kepada 581.0 sen sekilogram (kg) manakala lateks pukal meningkat 2.5 sen kepada 513.0 sen sekg.Pada 5 petang, harga penutup LGM untuk SMR 20 adalah pada 579.5 sen sekg manakala lateks pukal pada 513.5 sen sekg. -BERNAMA


Kadar jangka pendek kekal stabil hari ini

KUALA LUMPUR, 27 Mac- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dianggarkan RM50.06 bilion dalam sistem konvensional dan RM27.52 bilion dalam dana Islam.Hari ini, bank pusat akan menjalankan tiga tender pasaran wang konvensional melibatkan RM1 bilion, masing-masing bertempoh tujuh, 14 dan 21 hari.Ia juga akan mengendalikan tender Qard bernilai RM1 bilion selama tujuh hari, serta dua tender repo berbalik yang terdiri daripada tender RM2.68 bilion (31 hari) dan tender RM900 juta (63 hari).Selain itu, BNM telah mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.Pada 4 petang, BNM akan menawarkan sehingga RM49.6 bilion untuk tender semalaman konvensional dan RM25.5 bilion bagi tender semalaman Murabahah.- BERNAMA


Bursa Malaysia melantun semula didorong kegiatan memburu saham murah

KUALA LUMPUR, 27 Mac- Aktiviti memburu saham berharga murah melonjakkan Bursa Malaysia pagi ini seiring dengan prestasi Wall Street, didorong oleh pemulihan semula dalam kalangan saham perbankan selepas pihak berkuasa meyakinkan pasaran tentang kestabilan kewangan.Pada pukul 9.09 pagi, indeks penanda aras FTSE Bursa Malaysia KLCI (FBM KLCI) menokok 3.2 mata kepada 1,402.90 berbanding 1,399.70 pada penutupan urus niaga Jumaat lepas.Pasaran memulakan dagangan pagi ini pada paras 1,400.95, meningkat 1.25 mata.Di pasaran yang lebih luas, kaunter untung mengatasi kaunter rugi 158 berbalas 138, manakala 225 kaunter tidak berubah, 1,751 tidak diniagakan dan 24 yang lain digantung.Jumlah dagangan adalah sebanyak 238.62 juta unit bernilai RM84.59 bilion.Menurut Malacca Securities Sdn Bhd, minat belian semula di Wall Street menunjukkan keyakinan pelabur yang boleh merebak ke bursa tempatan.Firma pembrokeran itu menambah keyakinan pengguna Amerika Syarikat (AS) dan kadar keluaran dalam negara kasar suku keempat 2022 dijangka menjadi tumpuan minggu ini.Sementara itu, Naib Presiden Penyelidikan Ekuiti Rakuten Trade Sdn Bhd Thong Pak Leng berkata pasaran AS disokong oleh momentum belian dalam teknologi permodalan besar dan sektor lain, yang membantu menaikkan semua indeks utama ke zon positif.Bagaimanapun, beliau berkata penjualan saham Deutsche Bank mempunyai kesan negatif terhadap sentimen pasaran.Namun begitu, Thong percaya krisis perbankan di AS dan Eropah memberi impak yang sangat kecil kepada Malaysia kerana sistem perbankan domestik dan risiko kualiti aset diurus dengan amat baik.“Indeks penanda aras tempatan masih dalam kedudukan terlebih jual, justeru kami menjangkakan FBM KLCI akan berada dalam aliran antara 1,400-1,410 untuk hari ini,’’ katanya.Dalam kalangan saham wajaran tinggi Bursa Malaysia - Genting Malaysia menokok sembilan sen kepada RM2.64, Genting Bhd naik 10 sen menjadi RM4.60 dan Petronas Gas menambah 18 sen kepada RM16.30, manakala Maxis dan Press Metal naik empat sen, masing-masing mencatatkan harga RM4.02 dan RM4.71.Bagi saham aktif, Hong Seng Consolidated dan AT Systematization tidak berubah, masing-masing pada 12.5 sen dan satu sen sementara Jade Marvel meningkat satu sen kepada 30.5 sen dan Tanco menambah setengah sen menjadi 46.5 sen.

Di papan indeks, Indeks FBM Emas memperoleh 20.12 mata kepada 10,278.30, Indeks FBMT 100 menambah 19.55 mata kepada 9,971.38 dan Indeks FBM 70 menokok 12.79 mata kepada 13,310.51.Indeks FBM Emas Syariah naik 11.71 mata menjadi 10,610.92 manakala Indeks FBM ACE turun 4.74 mata kepada 5,299.08.Mengikut sektor, Indeks Perkhidmatan Kewangan meningkat 13.89 mata kepada 15,463.41, Indeks Produk dan Perkhidmatan Perindustrian menambah 0.62 mata kepada 166.16 manakala Indeks Tenaga turun 1.81 mata menjadi 801.07 dan Indeks Perladangan berkurangan 7.54 mata kepada 6,706.39. -BERNAMA


Ringgit dibuka rendah sedikit berbanding dolar AS

KUALA LUMPUR, 27 Mac- Ringgit diniagakan rendah sedikit berbanding dolar AS pada sesi awal urus niaga pagi ini berikutan ketidaktentuan pasaran yang semakin meningkat, kata seorang pakar ekonomi.Pada pukul 9.00 pagi, mata wang tempatan menyusut nilai menjadi 4.4270/4310 berbanding dolar AS daripada kadar penutup Jumaat minggu lepas pada 4.4250/4305.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata ketua Tabung Kewangan Antarabangsa (IMF) Kristalina Georgieva membayangkan bahawa risiko ketidakstabilan kewangan telah meningkat.Beliau menambah kenyataan seumpama itu muncul selepas lebih banyak bank terlibat dan paling terkini ialah Deutsche Bank.“Komuniti pelabur masih keliru dengan situasi ini.“Justeru, ketidaktentuan pasaran telah menjadi kian ketara dan saya tidak terkejut sekiranya mod penghindaran risiko berlaku minggu ini,” katanya kepada Bernama.Sehubungan itu, Mohd Afzanizam mengunjurkan ringgit akan berlegar dalam julat yang sempit antara RM4.42 dan RM4.43 hari ini.Sementara itu, ringgit diniagakan kebanyakannya rendah berbanding sekumpulan mata wang utama.Mata wang tempatan merosot berbanding euro kepada 4.7635/7678 daripada 4.7476/7535 pada penutup Jumaat lepas dan menyusut nilai berbanding pound Britain kepada 5.4142/4191 daripada 5.4034/4101 sebelumnya.Bagaimanapun, ringgit menambah nilai berbanding yen Jepun kepada 3.3848/3881 daripada 3.4099/4144 minggu lepas.

Pada masa yang sama, berbanding mata wang Asean ringgit diniagakan bercampur-campur.Mata wang tempatan lemah berbanding rupiah Indonesia kepada 292.1/292.5 daripada 291.90/292.50 Jumaat minggu lepas dan rendah berbanding dolar Singapura kepada 3.3218/3253 daripada 3.3178/3225 sebelumnya.Namun begitu, mata wang tempatan mengukuh berbanding baht Thailand kepada 12.9252/9421 daripada 12.9610/9835 dan meningkat berbanding peso Filipina kepada 8.14/8.15 daripada 8.15/8.16 sebelumnya. -BERNAMA


Teraju cadang pemain logistik bumiputera bentuk kolaborasi, terus berdaya saing

KUALA LUMPUR, 27 Mac - Pemain logistik bumiputera dicadang berkolaborasi bagi memastikan syarikat bumiputera yang terlibat dalam sektor berkenaan terus berdaya saing di pasaran domestik dan antarabangsa. Menurut laporan Kajian Prestasi Rantaian dan Nilai Bumiputera Dalam Sektor Logistik oleh Unit Peneraju Agenda Bumiputera (TERAJU), langkah itu adalah antara strategi yang dicadangkan bagi meningkatkan prestasi bumiputera dalam sektor logistik. Menurut laporan kajian yang dikeluarkan TERAJU, kolaborasi itu boleh dirujuk sebagai Kolaborasi Logistik Bumiputera (KLB) dan diwujudkan dalam bentuk usaha sama atau koperasi, mengambil kira impak jangka panjang semasa fasa perlaksanaan strategi itu kelak. "Kolaborasi dalam laporan ini perlu direka dengan matlamat untuk membentuk syarikat-syarikat bumiputera bertaraf logistik pihak keempat (4PL)."Ia bermatlamat mengukuhkan rangkaian dan pengintegrasian perkhidmatan antara penggiat logistik bumiputera; meningkatkan daya saing penyedia perkhidmatan logistik bumiputera dengan kadar segera; memperkasakan aset dan sumber sedia ada untuk bersaing dalam pasaran yang padat dan membuka lebih banyak peluang perniagaan kepada penggiat logistik bumiputera terutamanya dalam pasaran baharu yang bermargin tinggi,” menurut laporan itu, di sini. Menurut laporan tersebut, kolaborasi (berbentuk koperasi) itu boleh dibuka kepada semua syarikat logistik bumiputera di Semenanjung, Sabah, Sarawak serta luar negara dengan yuran keahlian ditetapkan dan ahli-ahli akan mendapat dividen tahunan berdasarkan prestasi pelaburan dan perniagaan kolaborasi (berbentuk koperasi). Untuk memastikan objektif utama tercapai, KLB melalui entiti komersialnya perlu bergerak sebagai sebuah entiti korporat yang keputusan dan pelaburan dibuat untuk kepentingan dan kemajuan perniagaan ahli-ahlinya, menurut laporan itu.

Bagaimanapun, laporan itu menyebut, matlamat utama KLB untuk membentuk syarikat bumiputera bertaraf 4PL bukanlah sesuatu yang mudah untuk dicapai. "Syarikat 4PL perlu canggih dan lengkap dari pelbagai aspek perkhidmatan terutama dalam pengurusan rantaian nilai. Justeru, syarikat bumiputera terlebih dahulu perlu dipersiapkan dengan segala keperluan itu. Oleh itu, pelaksanaan strategi ini dibahagikan kepada pelan jangka pendek, jangka sederhana dan jangka panjang bagi memberi peluang kepada kolaborasi serta ahli-ahlinya untuk mengatasi cabaran dan kelemahan dengan beransur-ansur dan maju secara mampan," katanya. Menurut laporan itu, selain strategi kolaborasi (berbentuk koperasi), TERAJU juga mencadangkan dua lagi strategi iaitu penerokaan pasaran baharu dan perniagaan bermargin tinggi oleh syarikat bumiputera, selain dicadangkan agar peningkatan peluang diberikan kepada syarikat bumiputera untuk membina daya saing dan berdaya maju. Laporan itu berkata jika kesemua strategi yang dicadangkan dapat dilaksanakan, penyertaan bumiputera dalam pasaran sektor logistik bakal meningkat dari 14 peratus ke 25 peratus pada 2030 berdasarkan anggaran EBITDA (Pendapatan Sebelum Faedah, Cukai, Susut Nilai dan Pelunasan) yang akan dijana KLB berbanding unjuran cara niaga sedia ada sektor logistik Malaysia. "Jumlah pelaburan awal sebanyak RM227 juta ringgit untuk penaiktarafan infrastruktur, piawaian, pendigitalan dan operasi diperlukan daripada sektor swasta terlibat. "Dengan bertambahnya penglibatan dalam perkhidmatan bermargin tinggi serta bidang-bidang baharu, jumlah nilai GOS (Sumbangan Lebihan Kendalian Kasar) perusahaan bumiputera dalam sektor berkenaan dijangka mencecah sehingga RM9.2 bilion pada tahun 2030. “Anggaran ini adalah tambahan ke atas sasaran GOS Pelan Tindakan Pembangunan Bumiputera 2030 (TPB2030) sebanyak RM23.5 bilion menjelang 2030,” menurut TERAJU dalam laporan itu. Terdahulu dalam laporan sama, TERAJU menyenaraikan tujuh cabaran dihadapi syarikat logistik bumiputera iaitu peluang perniagaan yang terhad; kurang pelaburan dan kurang modal insan berkemahiran. Syarikat bumiputera juga berdepan cabaran keupayaan terhad untuk memenuhi permintaan tinggi dan pelbagai; kurang daya saing dalam pasaran yang sesak; pemecahan industri dan kurang integrasi serta kesan pandemik COVID-19. - BERNAMA


Niaga hadapan FBM KLCI meningkat

KUALA LUMPUR, 27 Mac- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives bertambah baik dan diniagakan lebih tinggi pagi ini, sejajar dengan prestasi pasaran tunai.Pada 9.17 pagi, Mac 2023 meningkat 3.0 mata kepada 1,398.5, April 2023 naik 4.0 mata menjadi 1,401.0, Jun 2023 menambah 0.5 mata untuk mencatatkan paras 1,400.0 manakala September 2023 tidak diniagakan pada 1,389.5.Jumlah dagangan dan kepentingan terbuka, masing-masing merekodkan 882 lot dan 34,750 kontrak.Sementara itu, penanda aras FBM KLCI menokok 1.37 mata kepada 1,401.07 selepas 17 minit dagangan.- BERNAMA


Penumpang pengangkutan awam kendalian Prasarana cecah sejuta individu sehari

KUALA LUMPUR, 25 Mac- Jumlah penumpang yang menggunakan perkhidmatan rel dan bas kendalian Prasarana Malaysia Berhad mencecah sejuta penumpang sehari.Kenyataan Prasarana memaklumkan pencapaian julung kali itu dicatatkan sejak negara beralih Ke Fasa Endemik."Angka itu merupakan lonjakan daripada purata 846,000 orang penumpang sehari dari 1 Januari hingga 15 Mac lepas. "Daripada jumlah itu, perkhidmatan Rapid Rail Sdn Bhd mencatatkan 767,000 penumpang manakala perkhidmatan Rapid Bus Sdn Bhd telah mencatatkan 235,000 penumpang iaitu angka tertinggi bagi perkhidmatan bas semenjak pandemik," menurut kenyataan itu.Angka sejuta penumpang sehari itu juga termasuk purata 100,000 penumpang yang menggunakan perkhidmatan MRT Laluan Putrajaya yang dilancarkan Perdana Menteri pada 16 Mac lepas. Prasarana menzahirkan penghargaan kepada semua penumpang yang menggunakan perkhidmatan itu, dan pihaknya akan terus berusaha untuk memastikan faktor keselamatan, kelancaran dan kestabilan perkhidmatan dipelihara untuk manfaat awam. Sebelum COVID-19 mula melanda negara pada awal tahun 2020, purata penumpang yang menggunakan perkhidmatan Prasarana adalah kira-kira 1.2 juta, sehari.


Bursa Malaysia diunjur berlegar pada paras semasa minggu depan

KUALA LUMPUR, 25 Mac- Bursa Malaysia dijangka diniagakan berhati-hati dan bergerak pada paras semasa minggu depan di tengah-tengah ketidaktentuan dalam pasaran global berikutan kebimbangan berterusan terhadap kestabilan perbankan.Naib Presiden Penyelidikan Ekuiti Rakuten Trade Sdn Bhd Thong Pak Leng berkata aktiviti memburu saham berharga murah dijangka muncul minggu depan dan FBM KLCI diramalkan berlegar pada paras 1,400-1,415 manakala sokongan serta-merta dilihat pada 1,400 diikuti 1,370 dengan rintangan pada 1,420.“Disebabkan keadaan global dan serantau yang tidak menentu, kami mengunjurkan sentimen pasaran jangka pendek kekal goyah. Bagaimanapun, indeks penanda aras tempatan masih dalam kedudukan terlebih jual, justeru kami menasihatkan pelabur untuk mengumpul ketika lemah," katanya kepada Bernama.Bursa Malaysia berada dalam aliran menurun sepanjang minggu yang baru berakhir berikutan krisis perbankan di Amerika Syarikat (AS).Baru-baru ini, Setiausaha Perbendaharaan AS Janet Yellen memberi jaminan bahawa langkah akan diambil untuk memastikan deposit selamat di bank. Pada Khamis, Rizab Persekutuan AS menaikkan kadar faedah sebanyak 25 mata asas lagi pada mesyuarat kesembilan berturut-turut dan membayangkan kemungkinan terdapat lebih banyak kenaikan pada masa akan datang.Pada perbandingan Jumaat ke Jumaat, FBM KLCI susut 12.03 mata untuk berakhir pada 1,399.70 daripada 1,411.73 minggu lepas.Di papan indeks, Indeks FBM Emas turun 78.22 mata kepada 10,258.18, Indeks FBMT 100 susut 77.05 mata menjadi 9,951.83, Indeks FBM Emas Syariah menguncup 68.03 mata kepada 10,599.21 dan Indeks FBM 70 kerugian 67.93 mata menjadi 13,297.72.Sementara itu, Indeks ACE FBM meningkat 54.88 mata kepada 5,303.82.Mengikut sektor, Indeks Perkhidmatan Kewangan turun 90.19 mata kepada 15,449.52, Indeks Tenaga lemah 19.98 mata kepada 802.88, Indeks Produk dan Perkhidmatan Perindustrian lebih rendah 4.51 mata kepada 165.54 dan Indeks Perladangan menguncup 158.39 mata kepada 6,713.93.Jumlah dagangan mingguan susut menjadi 16.06 bilion unit bernilai RM9.62 bilion daripada 17.96 bilion unit bernilai RM13.30 bilion minggu lepas.Jumlah dagangan Pasaran Utama berkurangan kepada 10.56 bilion saham bernilai RM8.25 bilion berbanding 11.57 bilion saham bernilai RM11.13 bilion minggu sebelumnya.Sementara itu, jumlah dagangan waran lebih rendah menjadi 2.18 bilion unit bernilai RM338.05 juta daripada 2.26 bilion unit bernilai RM363.11 juta sebelumnya.Jumlah dagangan Pasaran ACE turut menyusut kepada 3.28 bilion saham bernilai RM1.02 bilion berbanding 4.13 bilion saham bernilai RM1.80 bilion. -BERNAMA


TNB jalin kerjasama dengan GDS untuk bekal kuasa ke pusat data

(Presiden dan Ketua Pegawai Eksekutif TNB, Datuk Baharin Din / BERNAMA)

KUALA LUMPUR, 26 Mac - Tenaga Nasional Bhd (TNB) akan menyediakan bekalan elektrik voltan tinggi kepada kampus pertama pusat data GDS IDC Services (Malaysia) Sdn Bhd (GDS) di negara ini melalui satu perkongsian strategik.Dalam satu kenyataan hari ini, Presiden dan Ketua Pegawai Eksekutif TNB Datuk Baharin Din berkata kedua-dua TNB dan GDS berkongsi matlamat dan cita-cita bersama ke arah masa depan yang lebih hijau dan yakin kerjasama ini berpotensi besar untuk memberi manfaat kepada kedua-dua pihak serta rakyat Malaysia."Jalinan kerjasama itu turut menyokong aspirasi GDS untuk menjadi syarikat pusat data pertama yang mencapai neutral karbon dengan penggunaan 100 peratus tenaga boleh baharu menjelang 2030,"  katanya.Kerjasama ini, melalui Perjanjian Bekalan Elektrik (ESA)  telah dimeterai pada Oktober 2022 dan di bawah perjanjian itu, TNB menyasarkan untuk memenuhi keperluan tenaga bagi kampus pusat data GDS di Nusajaya Tech Park di Johor Bahru.Tambah beliau kerjasama ini adalah antara daripada banyak inisiatif yang mempercepatkan pertumbuhan ekonomi digital negara dan ianya terus didorong oleh peningkatan penggunaan perkhidmatan berasaskan awan, Internet Pelbagai Benda (IoT), analisis data besar dan kepesatan pendigitalan di rantau ini.TNB telah mengambil langkah-langkah untuk membolehkan pusat data itu mula beroperasi pada Julai 2023 melalui bekalan sementara sebanyak 16MW manakala persediaan sedang dijalankan untuk memastikan peningkatan permintaan maksimum sebanyak 85.5MW dapat disalurkan dalam tempoh 2023.Ujar Baharin melalui penyediaan bekalan tenaga, TNB melengkapkan dasar mesra pelaburan asing kerajaan untuk memupuk pasaran pusat data yang sihat dan membantu industri mencapai objektif perniagaannya. -BERNAMA


MITI optimis lebih banyak model EV dibawa masuk

KUALA LUMPUR, 26 Mac - Kementerian Perdagangan Antarabangsa Dan Industri (MITI) akan terus komited untuk menggalakkan pengedar membawa masuk lebih banyak model kenderaan elektrik (EV) dengan harga yang berpatutan. Menterinya, Tengku Datuk Seri Zafrul Tengku Abdul Aziz optimis semakin banyak model kereta elektrik dengan harga yang lebih murah akan memasuki Malaysia dalam masa terdekat.

"Pada masa sama, kementerian juga akan menyokong usaha syarikat automotif tempatan, Proton dan Perodua untuk menghasilkan EV tempatan dengan harga mampu milik," katanya menerusi ciapan di Twitter.Beliau memuat naik ciapan tersebut selepas memandu uji antara model kereta elektrik yang paling murah dalam pasaran Malaysia iaitu, Ora Good Cat.Tengku Datuk Seri Zafrul turut menzahirkan ucapan terima kasih kepada Great Wall Motor China yang memberi peluang kepada warga MITI untuk memandu uji kenderaan tersebut.


Lawatan PM ke Arab Saudi, rangsang pertumbuhan ekonomi negara

KUALA LUMPUR, 26 Mac - Lawatan Perdana Menteri, Datuk Seri Anwar Ibrahim ke Arab Saudi merupakan satu langkah tepat dalam merangsang ekonomi negara.Ini berikutan negara Timur Tengah kini menjadi tonggak ekonomi dunia yang baharu.Ketua Pegawai Eksekutif, Center for Market Education, Dr. Carmelo Ferlito berkata lawatan tersebut mampu mempengaruhi perkembangan ekonomi negara khususnya dalam sektor kewangan mampan.

"Baru-baru ini, bank Amerika Syarikat, Silicon Valley menutup perkhidmatan mereka. Oleh itu, pembangunan alternatif dalam bidang kewangan sangat penting. "Jadi ini peluang Malaysia mewakili Asia Tenggara dan Arab Saudi mewakili negara Timur Tengah untuk mengadakan sesi dialog untuk membangunkan sistem kewangan baharu. Setakat ini, Eropah yang menguasainya," katanya ketika dihubungi RTM. Tambah Dr. Camelo, kerjasama Malaysia dengan Arab Saudi penting bagi menghadapi persaingan global meliputi persaingan pemain industri baharu dalam pasaran.


Ethiopian Airlines sambung semula laluan Addis Ababa-KL

SEPANG, 26 Mac - Ethiopian Airlines (ET) menyambung semula penerbangannya untuk laluan Kuala Lumpur-Addis Ababa bermula hari ini selepas menghentikan operasinya dua tahun lalu akibat pandemik COVID-19.Pengarah Urusan Ethiopian International Services (EIS), Mesfin Biru berkata untuk operasi kali ini empat penerbangan disediakan berbanding tiga penerbangan sebelum ini.

Katanya, penyambungan semula penerbangan itu telah membuka semula pilihan perjalanan antara Kuala Lumpur dengan lebih enam puluh destinasi di Afrika. Justeru, penerbangan ini merupakan salah satu saluran untuk mengeratkan hubungan diplomatik dan sosio ekonomi bagi kedua-dua negara."Malaysia telah membina sebuah ekonomi yang hebat dan Afrika mahu menjalinkan hubungan dengan Malaysia dalam aktiviti perdagangan,ekonomi,sosial dan pelancongan. "Kedua-dua negara akan meningkatkan aktiviti perniagaan. Justeru, ia merupakan satu peluang yang besar buat Malaysia dan Afrika," katanya kepada pemberita pada majlis menyambut ketibaan penumpang sempena penyambungan semula penerbangan Ethiopian Airlines ke Terminal 1 di Lapangan Terbang Antarabangsa KL (KLIA), di sini.Pesawat B787 ET dari Addis Ababa yang membawa 190 penumpang itu disambut dengan tabik hormat meriam air ketika mendarat di Terminal 1 KLIA pada pukul 5 petang tadi.


KUALA LUMPUR, 25 Mac- Ringgit dijangka diniagakan dalam jajaran kecil berbanding dolar US minggu depan menjelang laporan tahunan Bank Negara Malaysia pada 29 Mac depan, kata seorang ahli ekonomi. Ketua Ekonomi, Analisis Pasaran dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata pasaran terus menjangkakan BNM akan menaikkan Kadar Dasar Semalaman (OPR) sebanyak 25 mata asas (bps) pada Mei.“Kami percaya langkah untuk kenaikan 25 mata asas dalam OPR mungkin akan berlaku. Kita akan mendapat tahu lebih banyak perkembangan baharu minggu depan daripada BNM apabila mereka mengeluarkan laporan tahunan mereka.“Justeru, kami menjangkakan dolar US berada dalam julat antara RM4.41 dan RM4.42 minggu depan,” katanya kepada Bernama.Mata wang tempatan mengakhiri minggu ini dengan ditutup lebih rendah berbanding dolar US disebabkan pengambilan untung sederhana selepas peningkatan mendadak baru-baru ini.Pada asas minggu ke minggu, ringgit mengukuh berbanding dolar US pada 4.4250/4305 pada Jumaat daripada 4.4850/4880 dalam minggu sebelumnya.Sementara itu, ringgit diniagakan kebanyakannya tinggi berbanding kelompok mata wang utama berbanding minggu sebelum ini.Unit tempatan mengukuh berbanding pound Britain pada 5.4034/4101 daripada 5.4390/4426 minggu sebelumnya, meningkat berbanding euro kepada 4.7476/7535 daripada 4.7743/7775, tetapi merosot berbanding yen Jepun kepada 3.4099/4144 daripada 3.3679/3704 sebelumnya.Sementara itu, ringgit diniagakan tinggi berbanding mata wang Asean.Unite tempatan melonjak berbanding dolar Singapura kepada 3.3178/3225 daripada 3.3393/3418 minggu sebelumnya, naik berbanding baht Thai kepada 12.9610/9835 daripada 13.0987/1151, meningkat berbanding rupiah Indonesia kepada 291.90/292.50 daripada 292.20/292.60 dan bertambah berbanding peso Filipina kepada 8.15/8.16 daripada 8.19/8.20 sebelumnya.- BERNAMA


Axiata lantik Vivek Sood sebagai CEO Kumpulan

KUALA LUMPUR, 25 Mac - Axiata Group Berhad melantik Vivek Sood sebagai Ketua Pegawai Eksekutif (CEO) Kumpulan yang baharu dan Pengarah Urusannya, berkuat kuasa semalam.Kumpulan telekomunikasi itu turut melantik Hans Wijayasuriya sebagai Pengarah Eksekutif Kumpulan (ED) dan CEO perniagaan telekomunikasi.

Pengerusi Axiata, Tan Sri Shahril Ridza Ridzuan menerusi kenyataan memaklumkan rekod kejayaan mereka sebagai CEO interim bersama kumpulan itu meletakkan mereka dalam kedudukan yang ideal untuk menerajui Axiata pada masa depan.Tambah Shahril, kejayaan penggabungan Celcom-Digi pada penghujung tahun lalu adalah disebabkan kepimpinan mereka yang mahir dalam menyempurnakan transaksi yang kompleks.Menurut Shahril, urusan penggabungan Celcom-Digi yang diselesaikan membolehkan Axiata menumpukan pada matlamat strategiknya di pasaran lain, terutamanya di Asia Selatan dan Indonesia, dan untuk memacu inovasi serta nilai seterusnya dalam perniagaan infrastruktur dan perkhidmatan digital.


Pasaran getah dijangka bergerak dalam jajaran sempit

KUALA LUMPUR, 25 Mac - Pasaran getah Malaysia dijangka bergerak dalam jajaran sempit dan lebih menjurus kepada trend menurun minggu depan berikutan pegangan stok yang mencukupi di pihak pembeli.Bekas presiden Persatuan Pengeluar Sarung Tangan Getah Malaysia (MARGMA), Denis Low berpandangan dengan musim daun pokok getah yang luruh berserta hujan sekali-sekala peniaga biasanya akan membeli dan menyimpan stok komoditi itu.

“Meskipun dilanda musim daun luruh dan hujan, bekalan nampaknya mencukupi dan ini membuktikan petani dan pemproses sangat berhemat terhadap stok masing-masing."Kenaikan harga dan permintaan sebelum ini juga memainkan fungsi dalam menstabilkan pasaran dan tidak menyebabkan turun naik dalam menghadapi tempoh hasil yang rendah," katanya.Bagi minggu yang baru berakhir, seorang peniaga lain berkata pasaran getah tempatan dilihat mempamerkan aliran menurun berbanding Jumaat lalu di tengah-tengah ketidaktentuan global dengan kegawatan sistem perbankan Amerika Syarikat (AS) yang melanda baru-baru ini menguasai sentimen.“Kerugian dialami harga minyak mentah penanda aras selain pengukuhan nilai ringgit berbanding dolar AS turun menekan harga di pasaran. Namun begitu, kerugian selanjutnya masih dapat dihadkan.“Melangkah ke hadapan, harga akan terus memantau rapat prestasi pasaran hadapan getah serantau, pengukuhan ringgit berbanding dolar AS dan penanda aras harga minyak mentah,” katanya.Berdasarkan kepada perbandingan mingguan, harga fizikal rujukan Lembaga Getah Malaysia (LGM) untuk Getah Mutu Malaysia 20 (SMR 20) merosot 6.5 sen atau 1.12 peratus kepada 571.5 sen daripada 578.0 sen sekilogram Jumaat lepas.Sementara itu, lateks pukal susut 11.5 sen kepada 510.5 sen sekg daripada 522 sen minggu sebelumnya.Pada 5 petang urus niaga Jumaat, harga penutup LGM untuk SMR 20 ialah pada 573.0 sen sekg manakala lateks pukal pada 510.5 sen sekg.-BERNAMA


Niaga hadapan emas dijangka didagangkan berhati-hati - Penganalisis

KUALA LUMPUR, 25 Mac - Pasaran niaga hadapan emas di Bursa Malaysia Derivatives dijangka didagangkan berhati-hati minggu depan dan bergantung kepada pergerakan dolar US, kata penganalisis.Pengarah Urusan Pengurusan Aset SPI, Stephen Innes berkata pasaran akan kekal berhati-hati selepas kejatuhan besar dalam hasil perbendaharaan Amerika Syarikat (AS) selama dua tahun kerana ia turun sebanyak 18 mata asas kepada 3.8 peratus pada Khamis.

“Prospek emas sangat bergantung pada pergerakan dalam dolar AS, pada masa ini dilihat sebagai barometer keyakinan pasaran dalam sistem perbankan AS.“Pada pendapat saya, mungkin terdapat lebih banyak masalah lembaran imbangan AS yang tidak diketahui. Oleh itu, sehingga pelabur yakin sepenuhnya terhadap sistem perbankan AS, emas boleh kekal menarik,” katanya.Innes berkata pasaran emas juga akan bergantung kepada krisis perbankan AS.Beliau berkata sekiranya krisis semakin teruk, emas boleh bergerak pada US$2,000 setiap troy auns tetapi jika krisis berkurangan, emas boleh bergerak di bawah US$1,975 setiap troy auns.Bagi minggu yang baru berakhir, niaga hadapan emas domestik diniagakan kebanyakannya lebih tinggi, sebanyak 426 lot direkodkan sepanjang minggu ini.Bagi minggu baru berakhir, niaga hadapan emas domestik diniagakan kebanyakannya lebih tinggi.Pada asas mingguan, kontrak bulan semerta Mac 2023 melonjak kepada US$1,991.10 setiap troy auns daripada US$1,935.40 setiap troy auns pada minggu sebelumnya.Sementara itu, April 2023, Mei 2023, Jun 2023, Ogos 2023 dan Oktober 2023, masing-masing meningkat pada US$1,997.90 setiap troy auns daripada US$1,942.00 setiap troy auns sebelumnya.Harga emas fizikal berada pada US$1,977.95 bagi setiap troy auns seperti yang diterbitkan oleh Persatuan Pasaran Jongkong London (LBMA) semasa penetapan tengah hari pada 23 Mac, 2023.-BERNAMA


Niaga hadapan FBM KLCI dijangka jejaki pergerakan pasaran tunai

KUALA LUMPUR, 25 Mac- Kontrak niaga hadapan FTSE Bursa Malaysia KLCI (FBM KLCI) dijangka terus menjejaki pergerakan di pasaran tunai minggu depan.Bagi dagangan yang baru berakhir minggu ini, Mac 2023 turun 16.5 mata kepada 1,395.5; April 2023 jatuh 13.0 mata to 1,397.0, Jun 2023 merosot 11.0 mata kepada 1,399.5 dan September 2023 menguncup 12.5 mata kepada 1,389.5. Jumlah dagangan berkurangan kepada 30,036 lot daripada 45,893 lot pada minggu lepas manakala kepentingan terbuka turun kepada 38,177 kontrak daripada 45,463 kontrak minggu sebelumnya.Berasaskan Jumaat ke Jumaat, FBM KLCI susut 12.03 mata untuk berakhir pada 1,399.70 daripada 1,411.73 sebelumnya.-BERNAMA


Niaga hadapan minyak sawit mentah terus menurun

KUALA LUMPUR, 24 Mac- Kontrak niaga hadapan minyak sawit mentah (MSM) di Bursa Malaysia Derivatives meneruskan aliran menurun untuk menutup minggu ini lebih rendah, selepas terjejas oleh kerugian dalam harga minyak mentah serta minyak boleh dimakan yang lain.Ketua Penyelidikan Komoditi Sunvin Group yang berpangkalan di Mumbai, Anilkumar Bagani berkata minyak kacang soya di pasaran Amerika Selatan serta Amerika Utara terus diniagakan lebih rendah dan fenomena yang sama turut dilihat dalam pasaran minyak bunga matahari Laut Hitam. "Harga minyak masak sesawi Kesatuan Eropah (EU) dilihat stabil pada jajaran yang lebih kecil hari ini selepas kejatuhan ketara sejak kebelakangan ini."Bagaimanapun, kerugian dalam minyak sawit adalah terhad disebabkan situasi bekalan yang ketat, sekurang-kurangnya untuk tempoh terdekat, tanpa mengambil kira jualan ketara dalam niaga hadapan minyak kacang soya Lembaga Perdagangan Chicago (CBOT) semalaman dan niaga hadapan minyak sayuran China pada waktu Asia hari ini," katanya kepada Bernama.

Peniaga minyak sawit David Ng berkata keuntungan awal MSM hari ini terjejas untuk ditutup lebih rendah berikutan kelemahan dalam pasaran minyak mentah dan minyak kacang soya yang terus memberi tekanan kepada harga. "Kami mengesan paras sokongan pada RM3,350 dan rintangan pada RM3,750," katanya.Pada penutup, April 2023 menambah RM1 kepada RM3,751 satu tan, Mei 2023 merosot RM38 kepada RM3,607 satu tan dan Jun 2023 susut RM57 kepada RM3,512 satu tan. Niaga hadapan Julai 2023 berkurangan sebanyak RM61 kepada RM3,474 satu tan, Ogos 2023 susut RM59 kepada RM3,457 dan September 2023 turun RM54 kepada RM3,450 satu tan. Jumlah dagangan menokok kepada 113,211 lot berbanding 75,152 lot yang disaksikan semalam manakala kepentingan terbuka mengecil kepada 193,764 kontrak daripada 195,586 kontrak sebelum ini. Harga MSM fizikal bagi April Selatan adalah lebih rendah sebanyak RM30 pada RM3,950 satu tan.- BERNAMA


MAHB catat 8.3 juta pergerakan penumpang pada Februari

KUALA LUMPUR, 24 Mac- Sebanyak 8.3 juta pergerakan penumpang dicatatkan pada Februari 2023 membabitkan rangkaian lapangan terbang di bawah Kumpulan Malaysia Airports Holdings Berhad (MAHB).Daripada jumlah itu, 4.4 juta merupakan penumpang domestik dan 3.9 juta adalah penumpang antarabangsa.MAHB menerusi kenyataan memaklumkan, meskipun beroperasi dalam tempoh lebih singkat, purata pergerakan penumpang harian pada Februari lalu, 1400 lebih tinggi berbanding bulan sebelumnya.Peningkatan itu didorong musim cuti persekolahan di negara ini, serta pertambahan kekerapan penerbangan oleh syarikat penerbangan di Turkiye.Bagi tempoh sama, pergerakan penumpang di lapangan terbang domestik kekal memberangsangkan apabila merekodkan 5.8 juta penumpang.Peningkatan empat peratus dalam aliran trafik penumpang antarabangsa disumbangkan kemasukan penumpang antarabangsa dari Korea Selatan, China dan Jepun.